BTRFS(8)

NUME
btrfs - un set de instrumente pentru gestionarea sistemelor de fișiere btrfs

SINOPSIS

btrfs [opțiuni-globale] <grup> [<grup>...] <comandă> [opțiuni] [<argumente>]

DESCRIERE

Ustensila btrfs este un set de instrumente pentru gestionarea sistemelor de fișiere btrfs. Există grupuri de comenzi pentru a lucra cu subvolumele, dispozitivele, pentru întregul sistem de fișiere sau pentru alte acțiuni specifice. A se vedea secțiunea COMENZI.

Există, de asemenea, instrumente independente pentru unele sarcini, cum ar fi btrfs-convert(8) sau btrfstune(8), care au fost separate în trecut și/sau nu au fost integrate în ustensila principală. Consultați secțiunea INSTRUMENTE INDEPENDENTE pentru mai multe detalii.

Pentru alte subiecte (opțiuni de montare, etc.), vă rugăm să consultați pagina separată a manualului btrfs(5).

SINTAXĂ COMANDĂ

Orice nume de comandă poate fi prescurtat atât timp cât forma prescurtată este lipsită de ambiguitate; cu toate acestea, se recomandă să se utilizeze numele complete ale comenzilor în scripturi. Toate grupurile de comenzi au pagina lor de manual numită btrfs-<group>.

De exemplu: este posibil să executați btrfs sub snaps în loc de btrfs subvolum snapshot. Dar btrfs file s nu este permis, deoarece file s poate fi interpretat atât ca filesystem show, cât și ca filesystem sync.

Dacă numele comenzii este ambiguu, se afișează lista opțiunilor conflictuale.

Dimensiunile, atât la intrare, cât și la ieșire, pot fi exprimate fie în unități SI, fie în unități IEC-I (a se vedea numfmt(1)) cu sufixul B adăugat. Toate numerele vor fi formatate în conformitate cu regulile configurației regionale C (ignorând configurația regională din shell, a se vedea locale(7)).

Pentru o prezentare generală a unei anumite comenzi, utilizați btrfs comanda --help sau btrfs [comanda...] help --full pentru a imprima toate opțiunile disponibile pentru toate comenzile.

Există opțiuni globale care sunt transmise între btrfs și numele grup și care afectează comportamentul care nu este specific comenzii, de exemplu, verbozitatea sau tipul de ieșire:

    btrfs -q subvolume create ...
    btrfs --dry-run subvolume create ...

--format <format>
    dacă este acceptat de comandă, afișează ieșirea subcomenzii în formatul respectiv (text, json)

-v|--verbose
    crește verbozitatea subcomenzii

-q|--quiet
    afișează doar erorile

--log <lnivel>
    stabilește nivelul de jurnalizare („default” implicit, „info” informativ, „verbose” informații detaliate, „debug” depanare, „quiet” silențios)

    Celelalte opțiuni sunt relevante doar pentru ustensila principală:

--help
    afișează ajutorul condensat pentru toate subcomenzile

--version
    afișează șirul versiunii

COMENZI

balance
    Echilibrează bucățile sistemului de fișiere btrfs pe un singur dispozitiv sau pe mai multe dispozitive. Consultați btrfs-balance(8) pentru detalii.

check
    Efectuează o verificare „off-line” pe un sistem de fișiere btrfs. Consultați btrfs-check(8) pentru detalii.

device
    Gestionează dispozitivele gestionate de btrfs, inclusiv adăugarea/eliminarea/scanarea și așa mai departe. Consultați btrfs-device(8) pentru detalii.

filesystem
    Gestionează un sistem de fișiere btrfs, inclusiv definirea/sincronizarea etichetelor și așa mai departe. Consultați btrfs-filesystem(8) pentru detalii.

inspect-internal
    Instrumente de depanare pentru dezvoltatori/hackeri. Consultați btrfs-inspect-internal(8) pentru detalii.

property
    Obține/stabilește o proprietate de la/la un obiect btrfs. Pentru detalii, consultați btrfs-property(8).

qgroup
    Gestionează grupul de cote (qgroup) pentru sistemul de fișiere btrfs. Consultați btrfs-qgroup(8) pentru detalii.

quota
    Gestionează cotele pe sistemul de fișiere btrfs, cum ar fi activarea/rescanarea și altele. Consultați btrfs-quota(8) și %btrfs-qgroup(8) pentru detalii.

receive
    Primește datele subvolumului de la intrarea standard/fișier pentru restaurare etc. Consultați btrfs-receive(8) pentru detalii.

replace
    Înlocuiește dispozitivele btrfs. Consultați btrfs-replace(8) pentru detalii.

rescue
    Încearcă să recupereze sistemul de fișiere btrfs deteriorat. Consultați btrfs-rescue(8) pentru detalii.

restore
    Încearcă să restaureze fișiere dintr-un sistem de fișiere btrfs deteriorat. Consultați btrfs-restore(8) pentru detalii.

scrub
    Curăță un sistem de fișiere btrfs. Consultați btrfs-scrub(8) pentru detalii.

send
    Trimite datele subvolumului la ieșirea standard/fișier pentru copii de rezervă etc. Consultați btrfs-send(8) pentru detalii.

subvolume
    Creează (create)/șterge (delete)/listează (list)/administrează (manage) subvolumul btrfs. Consultați btrfs-subvolume(8) pentru detalii.

INSTRUMENTE INDEPENDENTE

Noua funcționalitate ar putea fi furnizată cu ajutorul unui instrument independent. În cazul în care funcționalitatea se dovedește a fi utilă, atunci instrumentul independent este declarat învechit, iar funcționalitatea sa este copiată în instrumentul principal. Instrumentele învechite sunt eliminate după o perioadă lungă (ani) de depreciere.

Instrumente care sunt încă în uz activ și care nu au un echivalent în btrfs:

btrfs-convert
    conversie „pe loc” de la sisteme de fișiere ext2/3/4 la btrfs

btrfstune
    modificarea unor proprietăți de sistem de fișiere pe un sistem de fișiere nemontat

btrfs-select-super
    instrument de recuperare pentru a suprascrie superblocul primar dintr-o copie de rezervă

btrfs-find-root
    ajutor de recuperare pentru a găsi rădăcini de arbore într-un sistem de fișiere

    Pentru mediile cu spațiu limitat, este posibil să se construiască un singur binar cu funcționalitatea mai multor instrumente independente. Acest lucru urmează conceptul de busybox în care numele fișierului selectează funcționalitatea. Acest lucru funcționează pentru legături simbolice sau legături dure. Lista completă poate fi obținută prin btrfs help --box.

STARE DE IEȘIRE

btrfs returnează o stare de ieșire zero dacă reușește. În caz de eșec, se returnează o valoare diferită de zero.

DISPONIBILITATE

btrfs face parte din btrfs-progs. Vă rugăm să consultați documentația la adresa https://btrfs.readthedocs.io.

CONSULTAȚI ȘI

btrfs(5), btrfs-balance(8), btrfs-check(8), btrfs-convert(8), btrfs-device(8), btrfs-filesystem(8), btrfs-inspect-internal(8), btrfs-property(8), btrfs-qgroup(8), btrfs-quota(8), btrfs-receive(8), btrfs-replace(8), btrfs-rescue(8), btrfs-restore(8), btrfs-scrub(8), btrfs-send(8), btrfs-subvolume(8), btrfstune(8), mkfs.btrfs(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.