sane-xerox_mfp(5)

NUME
sane-xerox_mfp - controlor SANE pentru dispozitivul Xerox Phaser 3200MFP și altele

DESCRIERE
Biblioteca sane-xerox_mfp implementează un controlor SANE (Scanner Access Now Easy) care oferă acces la mai multe scanere Samsung, Xerox și Dell. Vă rugăm să consultați lista completă a dispozitivelor acceptate la http://www.sane-project.org/sane-supported-devices.html.

CONFIGURARE

/etc/sane.d/xerox_mfp.conf
    Scanerele USB nu au nevoie de nicio configurare. Pentru SCX-4500W în modul rețea, trebuie să specificați

    tcp adresa_gazdei [port]

Adresa adresa_gazdei este transmisă prin „resolver”, deci poate fi un cvadruplu punctat (XXX.XXX.XXX.XXX) sau un nume din /etc/hosts sau poate fi rezolvat prin DNS.

FIȘIERE

/etc/sane.d/xerox_mfp.conf
    Fișierul de configurare a controlorului. În mod implicit, toate tipurile/modelele de scaner sunt activate; este posibil să doriți să comentați intrările nedorite.

/usr/lib/sane/libsane-xerox_mfp.a
    Biblioteca statică care implementează acest controlor.

/usr/lib/sane/libsane-xerox_mfp.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_DEBUG_XEROX_MFP
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii. Exemplu: export SANE_DEBUG_XEROX_MFP=4

LIMITĂRI
Autoconfigurarea Multicast pentru scanerele LAN nu este încă implementată. Adresarea IPv6 nu a fost niciodată testată.

ERORI ȘI ASISTENȚĂ
Dacă ați găsit o eroare sau aveți nevoie de asistență, vă rugăm să urmați metoda „open-source” de obținere a asistenței prin intermediul listelor de e-mail http://www.sane-project.org/mailing-lists.html sau al sistemului de urmărire a erorilor SANE http://www.sane-project.org/bugs.html.

AUTORI
Alex Belkin <abc@telekom.ru>.
Samsung SCX-4500W scanare prin intermediul suportului de rețea de Alexander Kuznetsov <acca(at)cpan.org>.
Scanarea color pe modelul Samsung M2870 și modelele Xerox Cognac 3215 & 3225 de Laxmeesh Onkar Markod <m.laxmeesh@samsung.com>.

CONSULTAȚI ȘI
sane(7), sane-usb(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.