CMS_COMPRESS(3ssl)

NUME
CMS_compress - creează o structură CMS CompressedData

SINOPSIS
 #include <openssl/cms.h>

 CMS_ContentInfo *CMS_compress(BIO *in, int comp_nid, unsigned int flags);

DESCRIERE
CMS_compress() creează și returnează o structură CMS CompressedData. comp_nid este algoritmul de comprimare care trebuie utilizat sau NID_undef pentru a utiliza algoritmul implicit (comprimare zlib). in este conținutul care trebuie comprimat. flags este un set opțional de fanioane.

Singurul algoritm de comprimare acceptat în prezent este zlib, care utilizează NID NID_zlib_compression.

Dacă suportul zlib nu este compilat în OpenSSL, atunci CMS_compress() va returna o eroare.

Dacă fanionul CMS_TEXT este activat, anteturile MIME pentru tipul text/plain sunt adăugate la începutul datelor.

În mod normal, conținutul furnizat este convertit în formatul canonic MIME (conform specificațiilor S/MIME). Dacă CMS_BINARY este activat, nu are loc nicio conversie. Această opțiune trebuie utilizată dacă datele furnizate sunt în format binar, altfel conversia le va corupe. Dacă CMS_BINARY este activat, atunci CMS_TEXT este ignorat.

Dacă fanionul CMS_STREAM este activat, se returnează o structură parțială CMS_ContentInfo adecvată pentru transmiterea fluxului I/O: nu se citesc date din BIO in.

Datele comprimate sunt incluse în structura CMS_ContentInfo, cu excepția cazului în care este activat CMS_DETACHED, caz în care sunt omise. Această opțiune este rar utilizată în practică și nu este acceptată de SMIME_write_CMS().

Dacă fanionul CMS_STREAM este activat, structura CMS_ContentInfo returnată nu este completă, iar ieșirea conținutului acesteia printr-o funcție care nu finalizează corespunzător structura CMS_ContentInfo va da rezultate imprevizibile.

Numeroase funcții, inclusiv SMIME_write_CMS(), i2d_CMS_bio_stream(), PEM_write_bio_CMS_stream() finalizează structura. Ca alternativă, finalizarea poate fi efectuată prin obținerea directă a fluxului ASN1 BIO folosind BIO_new_CMS().

Parametrii suplimentari de comprimare, cum ar fi nivelul de comprimare zlib, nu pot fi definiți în prezent.

VALORI RETURNATE
CMS_compress() returnează fie o structură CMS_ContentInfo, fie NULL dacă a apărut o eroare. Eroarea poate fi obținută din ERR_get_error(3).

CONSULTAȚI ȘI
ERR_get_error(3), CMS_uncompress(3)

ISTORIC
Fanionul CMS_STREAM a fost adăugat în OpenSSL 1.0.0.

DREPTURI DE AUTOR
Drepturi de autor 2008-2016 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.