sane-ma1509(5)

NUME
sane-ma1509 - controlor SANE pentru scanerul USB Mustek BearPaw 1200F

DESCRIERE
Biblioteca sane-ma1509 implementează un controlor SANE (Scanner Access Now Easy) care oferă acces la scanerul plat USB Mustek BearPaw 1200F. Acest scaner se bazează pe chipset-ul MA-1509. Este posibil să funcționeze și alte scanere care utilizează acest cip (dacă există).

Acest controlor este un software ALPHA. Fiți atenți și scoateți imediat ștecherul din priză dacă auziți zgomote neobișnuite.

Mai multe detalii pot fi găsite pe pagina principală a controlorului sane-ma1509 http://www.meier-geinitz.de/sane/ma1509-backend/.

Alte scanere Mustek USB sunt acceptate de controlorii sane-mustek_usb(5), sane-gt68xx(5) și sane-plustek(5).

Acest controlor poate funcționa numai cu scanerele care sunt deja detectate de sistemul de operare. Pentru detalii, consultați sane-usb(5).

Dacă dețineți un scaner, altul decât Mustek BearPaw 1200F, care funcționează cu acest controlor, vă rog să-mi comunicați acest lucru trimițându-mi numele exact al modelului de scaner și ID-urile fabricantului și dispozitivului USB (de exemplu, din /proc/bus/usb/devices sau syslog).

NUME DE DISPOZITIVE
Acest controlor așteaptă nume de dispozitive de forma:

    special

Unde special este un nume de rută pentru dispozitivul special care corespunde unui scaner USB. În cazul Linux, un astfel de nume de dispozitiv poate fi /dev/usb/scanner0 sau libusb:001:002, de exemplu.

CONFIGURARE
Conținutul fișierului ma1509.conf este o listă de opțiuni și nume de dispozitive care corespund scanerelor Mustek BearPaw 1200F. Liniile goale și liniile care încep cu un simbol hash (#) sunt ignorate.

În loc să se utilizeze numele dispozitivului, scanerul poate fi detectat automat prin declarațiile usb vendor_id product_id care sunt deja incluse în ma1509.conf. Acest lucru este valabil numai pentru Linux 2.4.8 și versiunile ulterioare și pentru toate sistemele care acceptă „libsub”. „vendor_id” și „product_id” sunt numere hexazecimale care identifică scanerul. Dacă acest lucru nu funcționează, trebuie să se plaseze un nume de dispozitiv în ma1509.conf, așa cum este descris mai sus.

Pentru a stabili timpul de care lampa are nevoie pentru încălzire, utilizați opțiunea warmup-time în ma1509.conf. Timpul este indicat în secunde după opțiune. Valoarea implicită este de 30 de secunde.

FIȘIERE

/etc/sane.d/ma1509.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/sane/libsane-ma1509.a
    Biblioteca statică care implementează acest controlor.

/usr/lib/sane/libsane-ma1509.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_MA1509
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii.

CONSULTAȚI ȘI
sane(7), sane-usb(5), sane-gt68xx(5), sane-plustek(5), sane-mustek_usb(5), sane-mustek(5), sane-mustek_pp(5),
http://www.meier-geinitz.de/sane/ma1509-backend/

AUTOR
Henning Meier-Geinitz <henning@meier-geinitz.de>

ERORI
Rezoluțiile mai mari de 600 dpi nu funcționează
Adaptorul de transparență și alimentatorul automat de documente nu sunt încă acceptate
Nu există suport pentru modul „de mare viteză” (jpeg)

Informații mai detaliate despre erori sunt disponibile pe pagina principală a controlorului MA-1509 http://www.meier-geinitz.de/sane/ma1509-backend/.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.