sane-umax(5)

NUME
sane-umax - controlor SANE pentru scanerele UMAX

DESPRE ACEST FIȘIER
Acest fișier este doar o scurtă descriere a controlorului sane-umax pentru SANE! Pentru informații detaliate, aruncați o privire la sane-umax-doc.html (este inclus în directorul sursă sane și în ajutorul disponibil în Internet xsane(1))!

DESCRIERE
Biblioteca sane-umax implementează un controlor SANE care oferă acces la mai multe scanere UMAX-SCSI și la unele scanere Linotype Hell SCSI, scanerele paralele și USB nu sunt (și probabil nu vor fi niciodată) acceptate! Sugerez să țineți o mână pe butonul de pornire al scanerului în timp ce încercați primele scanări!

CONFIGURARE
Fișierul de configurare pentru acest controlor se află în /etc/sane.d/umax.conf. Conținutul său este o listă de nume de dispozitive care corespund scanerelor UMAX și celor compatibile cu UMAX. Liniile goale și liniile care încep cu un simbol hash (#) sunt ignorate. Un exemplu de fișier de configurare este prezentat mai jos:
 # acesta este un comentariu
 #
 option scsi-maxqueue 4
 option scsi-buffer-size-min 65536
 option scsi-buffer-size-max 131072
 option scan-lines 40
 option preview-lines 10
 option scsi-maxqueue 2
 option execute-request-sense 0
 option force-preview-bit-rgb 0
 option slow-speed -1
 option care-about-smearing -1
 option calibration-full-ccd -1
 option calibration-width-offset -1
 option calibration-bytes-pixel -1
 option exposure-time-rgb-bind -1
 option invert-shading-data -1
 option lamp-control-available 0
 option gamma-lsb-padded 0
 /dev/sge
 #scsi Fabricant Model Tip Bus Canal ID LUN
 # Următorul scaner admite controlul lămpii
 option lamp-control-available 1
 scsi UMAX * Scanner * * * * *
 # scanerul din /dev/scaner nu permite controlul lămpii
 option lamp-control-available 0
 /dev/scanner

execute-request-sense:
    valori: 0 = dezactivată, 1 = activată
    implicit = 0
    Dacă este fixată la 1, umax_do_request_sense() este apelată în umax_do_calibration(). Acest lucru poate bloca sistemul, dar a fost activată până la această versiune.

scsi-buffer-size-min, scsi-buffer-size-max:
    valori: 4096-1048576
    implicit: min = 32768, max = 131072
    În special valoarea minimă este foarte importantă. Dacă această valoare este stabilită la o valoare prea mică, controlorul nu este capabil să trimită tabele gamma către scaner sau să efectueze o calibrare corectă a culorilor. Acest lucru poate avea ca rezultat efecte de culoare ciudate. În cazul în care valoarea minimă este stabilită la o valoare prea mare, controlorul nu poate aloca dimensiunea solicitată a memoriei tampon SCSI și se întrerupe cu o eroare de lipsă de memorie. Valoarea implicită este de 32KB, dar pentru unele scanere ar trebui mărită la 64KB.

scan-lines, preview-lines:
    valori: 1-65535
    implicit: scan-lines = 40, preview-lines = 10
    definește numărul maxim de linii care sunt scanate într-o memorie tampon

force-preview-bit-rgb:
    valori: 0 = dezactivată, 1 = activată
    implicit = 0
    stabilește bitul de previzualizare în scanare reală rgb

slow-speed, care-about-smearing:
    valori: -1 = auto, 0 = dezactivat, 1 = activat
    implicit = -1
    Opțiuni periculoase, necesare pentru unele scanere.
    Nu modificați aceste opțiuni decât dacă știți cu adevărat ce faceți, altfel puteți distruge scanerul cu valori inadecvate.

calibration-full-ccd:
    valori: -1 = auto, 0 = dezactivat, 1 = activat
    implicit = -1
    face calibrarea pentru fiecare pixel al ccd în loc de imaginea selectată

calibration-width-offset:
    valori: -99999 = auto, > -99999 stabilește valoarea
    adaugă un decalaj la lățimea calculată pentru imagine/ccd

calibration-bytes-pixel:
    valori: -1 = dezactivat, 0 = nefixat, 1 = 1 octet/pixel, 2 = 2 octeți/pixel
    utilizează nr. de octeți per pixel pentru calibrare

exposure-time-rgb-bind:
    valori: -1 = stabilit automat de către controlor - dacă este cunoscut, 0 = dezactivat (selecție proprie pentru roșu, verde și albastru), 1 = activat (aceleași valori pentru roșu, verde și albastru)

invert-shading-data:
    valori: -1 = stabilit automat de către controlor - dacă este cunoscut, 0 = dezactivat, 1 = activat
    implicit = -1
    inversează datele de umbrire înainte de a le trimite înapoi la scaner

lamp-control-available:
    valori: 0 = stabilit automat de către controlor - dacă este cunoscut, 1 = activat
    implicit = 0

gamma-lsb-padded:
    valori: -1 = stabilit automat de către controlor - dacă este cunoscut, 0 = datele gamma sunt umplute cu msb, 1 = datele gamma sunt umplute cu lsb
    implicit = -1

handle-bad-sense-error:
    valori: 0 = gestionarea ca dispozitiv ocupat, 1 = gestionarea ca ok, 2 = gestionarea ca eroare de i/o, 3 = ignoră codul de eroare greșit - continuă cursul gestionării
    implicit = 0

scsi-maxqueue:
    valori: 1..N (maxim definit la compilare)
    implicit = 2
    majoritatea controlorilor SCSI permit o coadă de comenzi interne cu o adâncime de două comenzi. În majoritatea cazurilor, nu se îmbunătățește nimic atunci când creșteți această valoare. În cazul în care controlorul SCSI nu acceptă nicio coadă de comenzi, puteți încerca să fixați această valoare la 1.

Numele dispozitivului special trebuie să fie un dispozitiv SCSI generic sau o legătură simbolică către un astfel de dispozitiv. Pentru a afla la ce dispozitiv este atribuit scanerul dumneavoastră și cum trebuie să stabiliți permisiunile acelui dispozitiv, consultați sane-scsi(5).

SFATURI PENTRU ADAPTORUL SCSI
Adaptoarele ISA-SCSI care sunt livrate cu unele scanere UMAX nu sunt acceptate foarte bine de Linux (vă sugerez să nu le folosiți), iar adaptoarele PCI-SCSI care vin cu unele scanere UMAX nu sunt acceptate deloc (din câte știu eu). Pe alte platforme, aceste adaptoare SCSI nu sunt acceptate. Prin urmare, în mod normal, trebuie să achiziționați un alt adaptor SCSI care este acceptat de platforma dvs. Pentru mai multe informații, consultați întrebările frecvente și HOWTO-urile hardware relevante pentru platforma dumneavoastră. Scanerele UMAX blochează magistrala SCSI pentru câteva secunde în timpul scanării. Nu este necesar să conectați scanerul la propriul adaptor SCSI. Dar dacă aveți nevoie de un timp de răspuns scurt pentru discul dur SCSI (de exemplu, dacă calculatorul dumneavoastră este un server de fișiere) sau pentru alte dispozitive SCSI, vă sugerez să utilizați un adaptor SCSI propriu pentru scanerul UMAX. Dacă aveți probleme cu scanerul UMAX, verificați lanțul SCSI (lungimea cablului, terminația, ...). Consultați de asemenea: sane-scsi(5)

FIȘIERE

Fișierul de configurare al controlorului:
    /etc/sane.d/umax.conf

Biblioteca statică care implementează acest controlor:
    /usr/lib/sane/libsane-umax.a

Biblioteca partajată care implementează acest controlor:
    /usr/lib/sane/libsane-umax.so (prezent pe sistemele care acceptă încărcarea dinamică)

MEDIU

SANE_DEBUG_UMAX
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc nivelul de detalii; valorile SANE_DEBUG_UMAX:
    Număr   Observație
     0       imprimă erorile importante (imprimate de fiecare dată)
     1       imprimă erorile
     2       imprimă sensul
     3       imprimă avertismente
     4       imprimă scaner-interogare
     5       imprimă informații
     6       imprimă informații mai puțin importante
     7       imprimă procedurile apelate
     8       imprimă mesajele reader_process
     10      imprimă apelul sane-init-routine
     11      imprimă apelul sane-procedures
     12      imprimă informații despre sane
     13      imprimă mesajele de control al opțiunilor sane

Exemplu:
    export SANE_DEBUG_UMAX=8

ERORI
Rezoluțiile X mai mari de 600 dpi cauzează uneori probleme.

CONSULTAȚI ȘI
sane(7), sane-scsi(5)

AUTOR
Oliver Rauch

ADRESA_DE_EMAIL
Oliver.Rauch@Rauch-Domain.DE

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.