DNF5-INSTALLROOT(7)

NUME
dnf5-installroot - parametrul rădăcină-de-instalare

DESCRIERE

Parametrul opțiunii --installroot este utilizat pentru a specifica un director rădăcină-de-instalare alternativ, relativ la locul unde vor fi instalate toate pachetele. Gândiți-vă că este ca și cum ați face chroot <root> dnf, cu excepția faptului că utilizarea --installroot permite DNF5 să funcționeze înainte ca chroot-ul să fie creat.

cachedir, system_cachedir, fișierele log, releasever și gpgkey sunt preluate din sau stocate în directorul rădăcină-de-instalare. Cheile OpenPGP sunt importate în directorul rădăcină-de-instalare dintr-o rută relativă la gazdă care poate fi specificată în secțiunea „repository” a fișierelor de configurare.

Fișierul de configurare, reposdir și vars sunt preluate din interiorul directorului rădăcină-de-instalare, cu excepția cazului în care este trecut argumentul din linia de comandă --use-host-config, caz în care vor fi utilizate configurația și mediul din sistemul gazdă.

Notă: Atunci când este specificată o rută în cadrul unui argument de linie de comandă (--config=RUTĂ_FIȘIER_CONFIGURARE în cazul fișierului de configurare, --setopt=reposdir=/ruta/la/repodir pentru reposdir, --setopt=cachedir=/ruta/la/cachedir pentru cachedir, --setopt=system_cachedir=/ruta/la/system_cachedir pentru system_cachedir, --setopt=logdir=/ruta/la/logdir pentru logdir, sau --setopt=varsdir=/rutele/la/varsdir pentru vars), atunci această rută este întotdeauna relativă la gazdă fără excepții. pluginpath și pluginconfpath sunt relative la gazdă.

Notă: Este posibil să doriți, de asemenea, să utilizați opțiunea din linia de comandă --releasever=LANSARE_VERSIUNE atunci când creați directorul rădăcină-de-instalare în caz contrar valoarea $releasever este preluată din rpmdb din cadrul directorului rădăcină-de-instalare (și, prin urmare, este goală la momentul creării și tranzacția va eșua). Dacă se utilizează --use-host-config, $releasever va fi detectată din sistemul gazdă (/). Noua rută a directorului rădăcină-de-instalare la momentul creării nu conține fișierele repository, releasever și dnf.conf.

Într-un sistem modular, este posibil să doriți, de asemenea, să utilizați opțiunea de linie de comandă --setopt=module_platform_id=<module_platform_name:stream> la crearea directorului rădăcină-de-instalare, în caz contrar valoarea module_platform_id va fi preluată din fișierul /etc/os-release din cadrul directorului rădăcină-de-instalarei (și astfel acesta va fi gol în momentul creării, dependența modulară ar putea fi nesatisfăcută și conținutul modulelor ar putea fi exclus).

EXEMPLE

dnf5 --installroot=RĂDĂCINĂ_DE_INSTALARE --releasever=LANSARE_VERSIUNE install system-release
    Definește permanent releasever a sistemului în directorul INSTALLROOT la RELEASEVER.

dnf5 --installroot=RĂDĂCINĂ_DE_INSTALARE --setopt=reposdir=RUTA --config /ruta/la/dnf.conf upgrade
    Actualizează pachetele din „installroot” de la un depozit descris de --setopt folosind configurația din /ruta/la/dnf.conf.

AUTOR
A se vedea AUTHORS.md în distribuția sursei dnf5.

DREPTURI DE AUTOR
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.