strsignal(3)

NUME
strsignal, sigabbrev_np, sigdescr_np, sys_siglist - returnează șirul care descrie semnalul

BIBLIOTECA
Biblioteca C standard (libc, -lc)

SINOPSIS
#include <string.h>

char *strsignal(int sig);
const char *sigdescr_np(int sig);
const char *sigabbrev_np(int sig);

[[depreciat]] extern const char *const sys_siglist[];

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

sigabbrev_np(), sigdescr_np():
    _GNU_SOURCE

strsignal():
    De la glibc 2.10 la glibc 2.31:
        _POSIX_C_SOURCE >= 200809L
    Înainte de glibc 2.10:
        _GNU_SOURCE

sys_siglist:
    Începând cu glibc 2.19:
        _DEFAULT_SOURCE
    glibc 2.19 și versiunile anterioare:
        _BSD_SOURCE

DESCRIERE
Funcția strsignal() returnează un șir de caractere care descrie numărul semnalului transmis în argumentul sig. Șirul poate fi utilizat numai până la următorul apel al funcției strsignal(). Șirul returnat de strsignal() este localizat în conformitate cu categoria LC_MESSAGES din configurația regională curentă.

Funcția sigdescr_np() returnează un șir de caractere care descrie numărul semnalului transmis în argumentul sig. Spre deosebire de strsignal(), acest șir nu este influențat de configurația regională curentă.

Funcția sigabbrev_np() returnează numele prescurtat al semnalului, sig. De exemplu, dată fiind valoarea SIGINT, aceasta returnează șirul de caractere „INT”.

Matricea (depreciată) sys_siglist conține șirurile de descrieri ale semnalelor indexate în funcție de numărul semnalului. Funcția strsignal() sau sigdescr_np() ar trebui utilizată în locul acestei matrice; a se vedea, de asemenea, secțiunea VERSIUNI.

VALOAREA RETURNATĂ
Funcția strsignal() returnează șirul de descriere corespunzător sau un mesaj de semnal necunoscut dacă numărul semnalului nu este valid. Pe unele sisteme (dar nu și pe Linux), este posibil ca pentru un număr de semnal nevalid să se returneze NULL.

Funcțiile sigdescr_np() și sigabbrev_np() returnează șirul de descriere corespunzător. Șirul returnat este alocat static și este valabil pe toată durata de viață a programului. Aceste funcții returnează NULL în cazul unui număr de semnal nevalid.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
strsignal() | Siguranța firelor | MT-Unsafe race:strsignal locale
sigdescr_np(), sigabbrev_np() | Siguranța firelor | MT-Safe

STANDARDE

strsignal()
    POSIX.1-2008.

sigdescr_np()
sigabbrev_np()
    GNU.

sys_siglist
    Niciunul.

ISTORIC

strsignal()
    POSIX.1-2008. Solaris, BSD.

sigdescr_np()
sigabbrev_np()
    glibc 2.32.

sys_siglist
    Eliminată în glibc 2.32.

NOTE
sigdescr_np() și sigabbrev_np() sunt „thread-safe” și „async-signal-safe”.

CONSULTAȚI ȘI
psignal(3), strerror(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.