proc_timer_stats(5)

NUME
/proc/timer_stats - statistici temporizator

DESCRIERE

/proc/timer_stats (de la Linux 2.6.21 până la Linux 4.10)
    Aceasta este o facilitate de depanare pentru a face (ab)uz de temporizator într-un sistem Linux vizibil pentru dezvoltatorii de nucleu și spațiu de utilizator. Aceasta poate fi utilizată de dezvoltatorii nucleului și ai spațiului de utilizator pentru a verifica dacă codul lor nu utilizează în mod nejustificat temporizatoarele. Scopul este de a evita trezirile inutile, optimizând astfel consumul de energie.

    Dacă este activată în nucleu (CONFIG_TIMER_STATS), dar nu este utilizată, are un cost de execuție aproape zero și un cost de structură a datelor relativ mic. Chiar dacă colectarea este activată în timpul execuției, supraîncărcarea este redusă: toate blocările sunt per-CPU și căutarea este hașurată.

    Fișierul /proc/timer_stats este utilizat atât pentru a controla funcția de eșantionare, cât și pentru a citi informațiile eșantionate.

    Funcționalitatea timer_stats este inactivă la pornire. O perioadă de eșantionare poate fi pornită utilizând următoarea comandă:

        # echo 1 > /proc/timer_stats

    Următoarea comandă oprește o perioadă de eșantionare:

        # echo 0 > /proc/timer_stats

    Statisticile pot fi preluate prin:

        $ cat /proc/timer_stats

    În timp ce eșantionarea este activată, fiecare citire din /proc/timer_stats va afișa statistici actualizate recent. Odată ce eșantionarea este dezactivată, informațiile eșantionate sunt păstrate până la începerea unei noi perioade de eșantionare. Acest lucru permite citiri multiple.

    Exemplu de ieșire din /proc/timer_stats:

        $ cat /proc/timer_stats
        Timer Stats Version: v0.3
        Sample period: 1.764 s
        Collection: active
          255,     0 swapper/3        hrtimer_start_range_ns (tick_sched_timer)
           71,     0 swapper/1        hrtimer_start_range_ns (tick_sched_timer)
           58,     0 swapper/0        hrtimer_start_range_ns (tick_sched_timer)
            4,  1694 gnome-shell      mod_delayed_work_on (delayed_work_timer_fn)
           17,     7 rcu_sched        rcu_gp_kthread (process_timeout)
        ...
            1,  4911 kworker/u16:0    mod_delayed_work_on (delayed_work_timer_fn)
           1D,  2522 kworker/0:0      queue_delayed_work_on (delayed_work_timer_fn)
        1029 total events, 583.333 events/sec

    Coloanele de ieșire sunt:

    [1] o contorizare a numărului de evenimente, opțional (de la Linux 2.6.23) urmată de litera „D” dacă acesta este un temporizator cu întârziere;

    [2] PID-ul procesului care a inițializat temporizatorul;

    [3] numele procesului care a inițializat temporizatorul;

    [4] funcția în care a fost inițializat temporizatorul; și (între paranteze) funcția de reapelare care este asociată cu temporizatorul.

    În timpul ciclului de dezvoltare Linux 4.11, acest fișier a fost eliminat din cauza preocupărilor legate de securitate, deoarece expune informații prin intermediul spațiilor de nume. În plus, este posibil să se obțină aceleași informații prin intermediul facilităților de urmărire din interiorul nucleului, cum ar fi ftrace.

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.