fpurge(3)

NUME
fpurge, __fpurge - curăță un flux

BIBLIOTECA
Biblioteca C standard (libc, -lc)

SINOPSIS
/* neacceptat */
#include <stdio.h>

int fpurge(FILE *stream);

/* acceptat */
#include <stdio.h>
#include <stdio_ext.h>

void  __fpurge(FILE *stream);

DESCRIERE
Funcția fpurge() șterge memoriile tampon ale fluxului dat. În cazul fluxurilor de ieșire, aceasta elimină orice ieșire nescrisă. În cazul fluxurilor de intrare, această funcție elimină orice intrare citită de la obiectul de bază, dar care nu a fost încă obținută prin getc(3); aceasta include orice text respins prin ungetc(3). A se vedea, de asemenea, fflush(3).

Funcția __fpurge() face exact același lucru, dar fără a returna o valoare.

VALOAREA RETURNATĂ
La finalizarea cu succes, fpurge() returnează 0. În caz de eroare, returnează -1 și configurează errno pentru a indica eroarea.

ERORI-IEȘIRE

EBADF
    stream nu este un flux deschis.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
__fpurge() | Siguranța firelor | MT-Safe race:stream

STANDARDE
Niciunul.

ISTORIC

fpurge()
    4.4BSD. Nu este disponibilă sub Linux.

__fpurge()
    Solaris, glibc 2.1.95.

NOTE
De obicei, este o greșeală să vrei să renunți la memoriile tampon de intrare.

CONSULTAȚI ȘI
fflush(3), setbuf(3), stdio_ext(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.