erfc(3)

NUME
erfc, erfcf, erfcl - funcție de eroare complementară

BIBLIOTECA
Biblioteca de matematică (libm, -lm)

SINOPSIS
#include <math.h>

double erfc(double x);
float erfcf(float x);
long double erfcl(long double x);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

erfc():
    _ISOC99_SOURCE || _POSIX_C_SOURCE >= 200112L || _XOPEN_SOURCE
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

erfcf(), erfcl():
    _ISOC99_SOURCE || _POSIX_C_SOURCE >= 200112L
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

DESCRIERE
Aceste funcții returnează funcția de eroare complementară a lui x, adică 1,0 - erf(x).

VALOAREA RETURNATĂ
În caz de succes, aceste funcții returnează funcția de eroare complementară a lui x, o valoare în intervalul [0,2].

Dacă x nu este un număr („Not a Number”: NaN), se returnează un NaN.

Dacă x este +0 sau -0, se returnează 1.

Dacă x este infinit pozitiv, se returnează +0.

Dacă x este infinit negativ, se returnează +2.

În cazul în care rezultatul funcției este sub limită și produce o valoare nereprezentabilă, valoarea de returnare este 0,0.

În cazul în care rezultatul funcției este sub limită, dar produce o valoare reprezentabilă (adică subnormal), această valoare este returnată și se produce o eroare de interval.

ERORI-IEȘIRE
Consultați math_error(7) pentru informații despre cum să determinați dacă a apărut o eroare la apelarea acestor funcții.

Pot apărea următoarele erori:

Eroare de interval: rezultat sub limită (rezultatul este subnormal)
    Se declanșează o excepție în virgulă mobilă de tip sub-limită (FE_UNDERFLOW).

Aceste funcții nu configurează errno.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
erfc(), erfcf(), erfcl() | Siguranța firelor | MT-Safe

STANDARDE
C11, POSIX.1-2008.

ISTORIC
C99, POSIX.1-2001.

Varianta care returnează double este, de asemenea, conformă cu SVr4, 4.3BSD.

NOTE
Funcțiile erfc(), erfcf() și erfcl() sunt furnizate pentru a evita pierderea preciziei care ar apărea în cazul calculului 1-erf(x) pentru valori mari ale lui x (pentru care valoarea lui erf(x) se apropie de 1).

CONSULTAȚI ȘI
cerf(3), erf(3), exp(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.