PR_SET_MM_EXE_FILE(2const)

NUME
PR_SET_MM_EXE_FILE - modifică câmpurile descriptorului hărții de memorie a nucleului

BIBLIOTECA
Biblioteca C standard (libc, -lc)

SINOPSIS
#include <linux/prctl.h>  /* Definirea constantelor PR_* */
#include <sys/prctl.h>

int prctl(PR_SET_MM, PR_SET_MM_EXE_FILE, long fd, 0L, 0L);

DESCRIERE
Înlocuiește legătura simbolică /proc/pid/exe cu una nouă care indică un nou fișier executabil identificat prin descriptorul de fișier furnizat în argumentul fd. Descriptorul de fișier trebuie obținut cu un apel open(2) obișnuit.

Pentru a schimba legătura simbolică, trebuie să se elimine harta tuturor zonelor de memorie executabile existente, inclusiv a celor create de nucleu însuși (de exemplu, nucleul creează de obicei cel puțin o zonă de memorie executabilă pentru secțiunea ELF .text).

VALOAREA RETURNATĂ
În caz de succes, se returnează 0. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EACCES
    Fișierul nu este executabil.

EBADF
    Descriptorul de fișier pasat în fd nu este valid.

EBUSY
    Aceasta este a doua încercare de a modifica legătura simbolică /proc/pid/exe.

FIȘIERE

/proc/pid/exe

STANDARDE
Linux.

ISTORIC
Linux 3.5.

În Linux 4.9 și versiunile anterioare, operația PR_SET_MM_EXE_FILE poate fi efectuată o singură dată pe durata de viață a unui proces; încercarea de a efectua operația a doua oară duce la apariția erorii EPERM. Această restricție a fost impusă din motive de securitate care ulterior au fost considerate false, iar restricția a fost eliminată în Linux 4.10 deoarece unele aplicații din spațiul utilizatorului aveau nevoie să efectueze această operație de mai multe ori.

CONSULTAȚI ȘI
prctl(2), PR_SET_MM(2const), proc_pid_exe(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.