RSA_PRIVATE_ENCRYPT(3ssl)

NUME
operații de semnătură la nivel scăzut

SINOPSIS
 #include <openssl/rsa.h>

Următoarele funcții au fost depreciate de la OpenSSL 3.0 și pot fi ascunse complet prin definirea OPENSSL_API_COMPAT cu o valoare de versiune adecvată, a se vedea openssl_user_macros(7):

 int RSA_private_encrypt(int flen, unsigned char *from,
                         unsigned char *to, RSA *rsa, int padding);

 int RSA_public_decrypt(int flen, unsigned char *from,
                        unsigned char *to, RSA *rsa, int padding);

DESCRIERE
Ambele funcții descrise pe această pagină sunt învechite. Aplicațiile ar trebui să utilizeze în schimb EVP_PKEY_sign_init_ex(3), EVP_PKEY_sign(3), EVP_PKEY_verify_recover_init(3) și EVP_PKEY_verify_recover(3).

Aceste funcții gestionează semnăturile RSA la un nivel inferior.

RSA_private_encrypt() semnează octeții flen din from (de obicei un rezumat al mesajului cu un identificator de algoritm) folosind cheia privată rsa și stochează semnătura în to. to trebuie să indice RSA_size(rsa) octeți de memorie.

padding denotă unul dintre următoarele moduri:

RSA_PKCS1_PADDING
    Umplere PKCS #1 v1.5. Această funcție nu gestionează algorithmIdentifier specificat în PKCS #1. La generarea sau verificarea semnăturilor PKCS #1, trebuie utilizate RSA_sign(3) și RSA_verify(3).

RSA_NO_PADDING
    Semnătură RSA brută. Acest mod trebuie utilizat numai pentru a implementa moduri de completare criptografic sigure în codul aplicației. Semnarea directă a datelor utilizatorului cu RSA nu este sigură.

RSA_public_decrypt() recuperează rezumatul mesajului din semnătura cu lungimea de flen octeți la from utilizând cheia publică a semnatarului rsa. to trebuie să indice o secțiune de memorie suficient de mare pentru a stoca rezumatul mesajului (care este mai mic decât RSA_size(rsa) - 11). padding este modul de umplere utilizat pentru semnarea datelor.

VALORI RETURNATE
RSA_private_encrypt() returnează dimensiunea semnăturii (adică RSA_size(rsa)). RSA_public_decrypt() returnează dimensiunea rezumatului mesajului recuperat.

În caz de eroare, se returnează -1; codurile de eroare pot fi obținute prin ERR_get_error(3).

CONSULTAȚI ȘI
ERR_get_error(3), RSA_sign(3), RSA_verify(3), EVP_PKEY_sign(3), EVP_PKEY_verify_recover(3)

ISTORIC
Amândouă aceste funcții au fost depreciate în OpenSSL 3.0.

DREPTURI DE AUTOR
Drepturi de autor 2000-2021 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.