SSL_SET_CONNECT_STATE(3ssl)

NUME
SSL_set_connect_state, SSL_set_accept_state, SSL_is_server - funcții pentru manipularea și examinarea modului client sau server al unui obiect SSL

SINOPSIS
 #include <openssl/ssl.h>

 void SSL_set_connect_state(SSL *ssl);

 void SSL_set_accept_state(SSL *ssl);

 int SSL_is_server(const SSL *ssl);

DESCRIERE
SSL_set_connect_state() definește ssl să lucreze în modul client.

SSL_set_accept_state() definește ssl să funcționeze în modul server.

SSL_is_server() verifică dacă ssl funcționează în modul server.

NOTE
Atunci când obiectul SSL_CTX a fost creat cu SSL_CTX_new(3), acestuia i s-a atribuit fie o metodă dedicată clientului, fie o metodă dedicată serverului, fie o metodă generică, care poate fi utilizată atât pentru conexiunile client, cât și pentru cele server. (Metoda ar fi putut fi modificată cu SSL_CTX_set_ssl_version(3) sau SSL_set_ssl_method(3)).

Atunci când începe o nouă negociere, motorul SSL trebuie să știe dacă trebuie să apeleze la rutinele „connect” (client) sau „accept” (server). Chiar dacă din metoda aleasă reiese clar dacă a fost solicitat modul client sau server, rutinele de negociere trebuie să fie stabilite în mod explicit.

Atunci când se utilizează rutinele SSL_connect(3) sau SSL_accept(3), rutinele corecte de negociere sunt stabilite automat. Atunci când se efectuează o negociere transparentă utilizând SSL_write_ex(3), SSL_write(3), SSL_read_ex(3) sau SSL_read(3), rutinele de negociere trebuie să fie definite explicit în prealabil utilizând SSL_set_connect_state() sau SSL_set_accept_state().

Dacă SSL_is_server() este apelată înainte ca SSL_set_connect_state() sau SSL_set_accept_state() să fie apelată (în mod automat sau explicit), rezultatul depinde de metoda utilizată atunci când SSL_CTX a fost creat cu SSL_CTX_new(3). Dacă o metodă generică sau o metodă de server dedicat a fost transmisă către SSL_CTX_new(3), SSL_is_server() returnează 1; altfel, returnează 0.

VALORI RETURNATE
SSL_set_connect_state() și SSL_set_accept_state() nu returnează informații de diagnosticare.

SSL_is_server() returnează 1 dacă ssl funcționează în modul server sau 0 pentru modul client.

CONSULTAȚI ȘI
ssl(7), SSL_new(3), SSL_CTX_new(3), SSL_connect(3), SSL_accept(3), SSL_write_ex(3), SSL_write(3), SSL_read_ex(3), SSL_read(3), SSL_do_handshake(3), SSL_CTX_set_ssl_version(3)

DREPTURI DE AUTOR
Drepturi de autor 2001-2017 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.