tmpfile(3)

NUME
tmpfile - creează un fișier temporar

BIBLIOTECA
Biblioteca C standard (libc, -lc)

SINOPSIS
#include <stdio.h>

FILE *tmpfile(void);

DESCRIERE
Funcția tmpfile() deschide un fișier temporar unic în modul binar de citire/scriere (w+b). Fișierul va fi șters automat la închiderea acestuia sau la terminarea programului.

VALOAREA RETURNATĂ
Funcția tmpfile() returnează un descriptor de flux sau NULL dacă nu poate fi generat un nume de fișier unic sau dacă fișierul unic nu poate fi deschis. În acest din urmă caz, errno este configurată pentru a indica eroarea.

ERORI-IEȘIRE

EACCES
    Permisiune de căutare refuzată pentru directorul din prefixul rutei fișierului.

EEXIST
    Nu se poate genera un nume de fișier unic.

EINTR
    Apelul a fost întrerupt de un semnal; a se vedea signal(7).

EMFILE
    Limita per proces a numărului de descriptori de fișiere deschise a fost atinsă.

ENFILE
    Limita la nivel de sistem a numărului total de fișiere deschise a fost atinsă.

ENOSPC
    Nu era loc în director pentru a adăuga noul nume de fișier.

EROFS
    Sistem de fișiere numai-pentru-citire.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
tmpfile() | Siguranța firelor | MT-Safe

VERSIUNI
Standardul nu specifică directorul pe care îl va utiliza tmpfile(). glibc va încerca prefixul de rută P_tmpdir definit în <stdio.h>, iar dacă nu reușește, atunci directorul /tmp.

STANDARDE
C11, POSIX.1-2008.

ISTORIC
POSIX.1-2001, C89, SVr4, 4.3BSD, SUSv2.

NOTE
POSIX.1-2001 specifică: un mesaj de eroare poate fi scris la stdout (ieșirea standard) dacă fluxul nu poate fi deschis.

CONSULTAȚI ȘI
exit(3), mkstemp(3), mktemp(3), tempnam(3), tmpnam(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.