sane-v4l(5)

NUME
sane-v4l - interfața SANE pentru API-ul Video pentru Linux

DESCRIERE
Biblioteca sane-v4l implementează un controlor SANE (Scanner Access Now Easy) care oferă acces generic la camere video și echipamente similare folosind API-ul V4L (Video for Linux).

Acesta este un software ALPHA. Chiar așa! Lipsesc caracteristici importante și există o mulțime de erori. În prezent, codul este testat doar pe un sistem Linux 2.4 cu o placă video Hauppauge WinTV.

NUME DE DISPOZITIVE
Acest controlor așteaptă nume de dispozitive de forma:

    special

Unde special este numele de rută UNIX pentru dispozitivul special care corespunde dispozitivului v4l. Numele dispozitivului special trebuie să fie un dispozitiv v4l sau o legătură simbolică către un astfel de dispozitiv. De exemplu, un astfel de nume de dispozitiv poate fi /dev/video0 sau /dev/bttv0.

CONFIGURARE
Conținutul fișierului v4l.conf este o listă de nume de dispozitive care corespund dispozitivelor v4l. Liniile goale și liniile care încep cu un semn hash (#) sunt ignorate. Un exemplu de fișier de configurare este prezentat mai jos:

    /dev/bttv0
    # acesta este un comentariu
    /dev/video3

FIȘIERE

/etc/sane.d/v4l.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/sane/libsane-v4l.a
    Biblioteca statică care implementează acest controlor.

/usr/lib/sane/libsane-v4l.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_V4L
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc volumul de informații.

AUTOR
Juergen G. Schimmer, Henning Meier-Geinitz

ERORI:
În cazul în care sunt prezente mai multe plăci video, este posibil să se producă o blocare. Lipsește selectarea frecvenței și a geometriei.
Trimiteți rapoarte de erori pe lista de discuții SANE: sane-devel@alioth-lists.debian.net. Trebuie să fiți abonat la listă pentru a trimite mesaje. Pentru detalii, consultați http://www.sane-project.org/mailing-lists.html.

CONSULTAȚI ȘI
sane(7), xcam(1)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.