SMIME_READ_PKCS7(3ssl)

NUME
SMIME_read_PKCS7_ex, SMIME_read_PKCS7 - analizează mesajul S/MIME

SINOPSIS
 #include <openssl/pkcs7.h>

 PKCS7 *SMIME_read_PKCS7_ex(BIO *bio, BIO **bcont, PKCS7 **p7);
 PKCS7 *SMIME_read_PKCS7(BIO *in, BIO **bcont);

DESCRIERE
SMIME_read_PKCS7() analizează un mesaj în format S/MIME.

in este un BIO din care se citește mesajul.

Dacă se utilizează semnarea în text clar, conținutul este salvat într-o memorie bio care este scrisă în *bcont, altfel *bcont este stabilit la NULL.

Structura PKCS#7 analizată este returnată sau NULL dacă a apărut o eroare.

SMIME_read_PKCS7_ex() este similară cu SMIME_read_PKCS7(), dar poate furniza opțional un obiect p7 PKCS#7 creat anterior. Dacă p7 este NULL, atunci este identică cu SMIME_read_PKCS7(). Pentru a crea un obiect p7, utilizați PKCS7_new_ex (3).

NOTE
Dacă *bcont nu este NULL, atunci mesajul este semnat în text clar. *bcont poate fi apoi transmis către PKCS7_verify() cu fanionul PKCS7_DETACHED activat.

În caz contrar, tipul structurii returnate poate fi determinat folosind PKCS7_type_is_enveloped(), etc.

Pentru a oferi suport pentru funcționalități viitoare, dacă bcont nu este NULL *bcont trebuie inițializat la NULL. De exemplu:

 BIO *cont = NULL;
 PKCS7 *p7;

 p7 = SMIME_read_PKCS7(in, &cont);

ERORI
Analizatorul MIME utilizat de SMIME_read_PKCS7() este oarecum primitiv. Deși va gestiona majoritatea mesajelor S/MIME, formatele compuse mai complexe ar putea să nu funcționeze.

Analizatorul presupune că structura PKCS7 este întotdeauna codificată în format base64 și nu va trata cazul în care aceasta este în format binar sau utilizează formatul „quoted printable”.

Utilizarea unui BIO de memorie pentru a stoca conținutul semnat limitează dimensiunea mesajului care poate fi procesat din cauza restricțiilor de memorie: ar trebui să fie disponibilă o opțiune de flux cu o singură pasare.

VALORI RETURNATE
SMIME_read_PKCS7_ex() și SMIME_read_PKCS7() returnează o structură PKCS7 validă sau NULL dacă a apărut o eroare. Eroarea poate fi obținută din ERR_get_error(3).

CONSULTAȚI ȘI
ERR_get_error(3), SMIME_read_PKCS7(3), PKCS7_sign(3), PKCS7_verify(3), PKCS7_encrypt(3) PKCS7_decrypt(3)

ISTORIC
Funcția SMIME_read_PKCS7_ex() a fost adăugată în OpenSSL 3.0.

DREPTURI DE AUTOR
Drepturi de autor 2002-2020 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.