wctomb(3)

NUME
wctomb - convertește un caracter lat într-o secvență multioctet

BIBLIOTECA
Biblioteca C standard (libc, -lc)

SINOPSIS
#include <stdlib.h>

int wctomb(char *s, wchar_t wc);

DESCRIERE
Dacă s nu este NULL, funcția wctomb() convertește caracterul lat wc în reprezentarea sa multioctet și îl stochează la începutul matricei de caractere indicată de s. Aceasta actualizează starea de conversie, care este stocată într-o variabilă statică anonimă cunoscută numai de funcția wctomb(), și returnează lungimea reprezentării multioctet menționate, adică numărul de octeți scriși la s.

Cel mult MB_CUR_MAX octeți vor fi scriși la s. Programatorul trebuie să se asigure că există suficient spațiu pentru a stoca secvența multioctet la s.

Dacă s este NULL, funcția wctomb() restabilește starea de conversie, cunoscută numai de această funcție, la starea inițială și returnează un număr diferit de zero dacă codificarea are o stare de conversie non-trivială sau zero dacă codificarea este fără stare.

VALOAREA RETURNATĂ
Dacă s nu este NULL, funcția wctomb() returnează numărul de octeți care au fost scriși în matricea de octeți de la s. Dacă wc nu poate fi reprezentat ca o secvență multioctet (în conformitate cu configurația regională curentă), se returnează -1.

Dacă s este NULL, funcția wctomb() returnează un număr diferit de zero dacă codificarea are o stare de conversie non-trivială sau zero dacă codificarea este fără stare.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
wctomb() | Siguranța firelor | MT-Unsafe race

VERSIUNI
Funcția wcrtomb(3) oferă o interfață mai bună pentru aceeași funcționalitate.

STANDARDE
C11, POSIX.1-2008.

ISTORIC
POSIX.1-2001, C99.

NOTE
Comportamentul lui wctomb() depinde de categoria LC_CTYPE din configurația regională curentă.

CONSULTAȚI ȘI
MB_CUR_MAX(3), mblen(3), mbstowcs(3), mbtowc(3), wcrtomb(3), wcstombs(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.