ustat(2)

NUME
ustat - obține statisticile sistemului de fișiere

BIBLIOTECA
Biblioteca C standard (libc, -lc)

SINOPSIS
#include <sys/types.h>
#include <unistd.h>    /* libc[45] */
#include <ustat.h>     /* glibc2 */

[[depreciat]] int ustat(dev_t dev, struct ustat *ubuf);

DESCRIERE
ustat() returnează informații despre un sistem de fișiere montat. dev este un număr de dispozitiv care identifică un dispozitiv care conține un sistem de fișiere montat. ubuf este un indicator la o structură ustat care conține următorii membri:

    daddr_t f_tfree;      /* Numărul total de blocuri libere */
    ino_t   f_tinode;     /* Numărul total de noduri-i libere */
    char    f_fname[6];   /* Numele sistemului de fișiere */
    char    f_fpack[6];   /* Numele pachetului sistemului de fișiere */

Ultimele două câmpuri, f_fname și f_fpack, nu sunt implementate și vor fi întotdeauna completate cu octeți nuli („\0”).

VALOAREA RETURNATĂ
În caz de succes, se returnează zero, iar structura ustat indicată de ubuf va fi completată. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EFAULT
    ubuf țintește în afara spațiului de adrese accesibil.

EINVAL
    dev nu se referă la un dispozitiv care conține un sistem de fișiere montat.

ENOSYS
    Sistemul de fișiere montat la care face referire dev nu acceptă această operație sau orice versiune de Linux înainte de Linux 1.3.16.

STANDARDE
Niciunul.

ISTORIC
SVr4. Eliminat în glibc 2.28.

ustat() este depreciat și a fost furnizat doar pentru compatibilitate. Toate programele noi ar trebui să utilizeze în schimb statfs(2).

  Notele HP-UX
Versiunea HP-UX a structurii ustat are un câmp suplimentar, f_blksize, care nu este cunoscut în altă parte. HP-UX avertizează: Pentru unele sisteme de fișiere, numărul de noduri-i libere nu se modifică. Astfel de sisteme de fișiere vor returna -1 în câmpul f_tinode. Pentru unele sisteme de fișiere, nodurile-i sunt alocate dinamic. Astfel de sisteme de fișiere vor returna numărul curent de noduri-i libere.

CONSULTAȚI ȘI
stat(2), statfs(2)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.