_syscall(2)

NUME
_syscall - invocarea unui apel de sistem fără suport de bibliotecă (IEȘIT DIN UZ)

SINOPSIS
#include <linux/unistd.h>

O macrocomandă _syscall

apelul de sistem dorit

DESCRIERE
Ceea ce este important de știut despre un apel de sistem este prototipul acestuia. Trebuie să știți câte argumente, tipurile acestora și tipul de returnare al funcției. Există șapte macrocomenzi care ușurează apelul propriu-zis în sistem. Acestea au forma:

    _syscallX(type,name,type1,arg1,type2,arg2,...)

unde:

    X este 0–6, care reprezintă numărul de argumente luate de apelul de sistem

    type este tipul de returnare al apelului de sistem

    name este numele apelului de sistem

    typeN este tipul celui de-al N-lea argument

    argN este numele celui de-al N-lea argument

Aceste macrocomenzi creează o funcție numită name cu argumentele pe care le specificați. Odată ce includeți _syscall() în fișierul sursă, apelați apelul de sistem prin name.

FIȘIERE
/usr/include/linux/unistd.h

STANDARDE
Linux.

ISTORIC
Începând cu Linux 2.6.18, macrocomenzile _syscall au fost eliminate din fișierele de antet furnizate în spațiul utilizatorului. Utilizați în schimb syscall(2); (unele arhitecturi, în special ia64, nu au furnizat niciodată macrocomenzile _syscall; pe acele arhitecturi, syscall(2) a fost întotdeauna necesar).

NOTE
Macrocomenzile _syscall() nu produc un prototip. Este posibil să trebuiască să creați unul, în special pentru utilizatorii de C++.

Apelurile de sistem nu sunt obligate să returneze numai coduri de eroare pozitive sau negative. Trebuie să citiți sursa pentru a fi siguri de modul în care va returna erorile. De obicei, este vorba de negativul unui cod de eroare standard, de exemplu, -EPERM. Macrocomenzile _syscall() vor returna rezultatul r al apelului de sistem atunci când r este nenegativ, dar vor returna -1 și vor stabili variabila errno la -r atunci când r este negativ. Pentru codurile de eroare, a se vedea errno(3).

Atunci când se definește un apel de sistem, tipurile de argumente trebuie să fie transmise prin-valoare sau prin-indicator (pentru agregate precum structurile).

EXEMPLE
    #include <stdio.h>
    #include <stdlib.h>
    #include <errno.h>
    #include <linux/unistd.h>       /* pentru macrocomenzi/lucruri conexe _syscallX */
    #include <linux/kernel.h>       /* pentru structura sysinfo */

    _syscall1(int, sysinfo, struct sysinfo *, info);

    int
    main(void)
    {
        struct sysinfo s_info;
        int error;

        error = sysinfo(&s_info);
        printf("code error = %d\n", error);
        printf("Uptime = %lds\nLoad: 1 min %lu / 5 min %lu / 15 min %lu\n"
               "RAM: total %lu / free %lu / shared %lu\n"
               "Memory in buffers = %lu\nSwap: total %lu / free %lu\n"
               "Number of processes = %d\n",
               s_info.uptime, s_info.loads[0],
               s_info.loads[1], s_info.loads[2],
               s_info.totalram, s_info.freeram,
               s_info.sharedram, s_info.bufferram,
               s_info.totalswap, s_info.freeswap,
               s_info.procs);
        exit(EXIT_SUCCESS);
    }

  Exemplu de ieșire
    code error = 0
    uptime = 502034s
    Load: 1 min 13376 / 5 min 5504 / 15 min 1152
    RAM: total 15343616 / free 827392 / shared 8237056
    Memory in buffers = 5066752
    Swap: total 27881472 / free 24698880
    Number of processes = 40

CONSULTAȚI ȘI
intro(2), syscall(2), errno(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.