namcap(1)

NUME
namcap - instrument de analizare a pachetelor

SINOPSIS
namcap [opțiuni] <pachet|PKGBUILD> [pachet|PKGBUILD] ...

DESCRIERE

namcap este un instrument de analizare de pachete care caută probleme cu pachetele Arch Linux sau cu fișierele PKGBUILD ale acestora. Poate aplica reguli listei de fișiere, fișierelor în sine sau fișierelor PKGBUILD individuale.

Regulile returnează liste de mesaje. Fiecare mesaj poate fi de unul dintre cele trei tipuri: eroare, avertizare sau informație (considerați-le ca fiind note sau comentarii). Erorile (desemnate prin "E:") sunt lucruri despre care «namcap» este foarte sigur că sunt greșite și trebuie reparate. Avertizările (desemnate prin "W:") sunt lucruri despre care «namcap» crede că ar trebui modificate, dar dacă știți ce faceți, atunci le puteți lăsa. Informațiile (desemnate prin 'I:') sunt afișate numai atunci când folosiți argumentul info. Mesajele de informare oferă informații care ar putea fi utile, dar nu este nimic care trebuie schimbat.

OPȚIUNI

-e LISTĂ_REGULI, --exclude=LISTĂ_REGULI
    nu execută regulile LISTĂ_REGULI pe pachet

-i, --info
    afișează mesaje informative

-L, --list
    returnează o listă de reguli valide și descrierile acestora

-m, --machine-readable
    afișează etichete «namcap» ușor de analizat în locul descrierii normale lizibile de către om; de exemplu, folosind non-fhs-man-page în loc de „Non-FHS man page (%s) found. Use /usr/share/man instead”. O listă completă de etichete «namcap» împreună cu descrierile lor lizibile de către om se găsește la „/usr/share/namcap/tags”.

-r LISTĂ_REGULI, --rules=LISTĂ_REGULI
    aplică regulile LISTĂ_REGULI numai pachetului

    LISTĂ_REGULI este o listă de nume de reguli separate prin virgulă.

-v, --version
    afișează versiunea și iese

REGULI

arrays
    Verifică dacă variabilele matrice sunt de fapt matrice și nu șiruri de caractere

badbackups
    Verifică dacă intrările de copie de rezervă nu încep cu /

carch
    Caută referințe pentru i686 și i586 și vă spune să folosiți $CARCH în schimb

capsnames
    Examinează un PKGBUILD pentru a verifica dacă numele pachetului nu conține caractere majuscule.

capsnamespkg
    Examinează un pachet pentru a verifica dacă numele pachetului nu conține caractere majuscule

checksums
    Se asigură că un PKGBUILD include sume de control valide

depends
    Acest modul rulează «ldd» pe toate executabilele, obține dependențele la nivel de legătură, găsește cel mai mic subset de dependențe care acoperă dependențele la nivel de legătură și compară această listă cu dependențele din pachet. El returnează mesaje în trei cazuri: dependență detectată și neinclusă, dependență inclusă dar deja satisfăcută și dependență inclusă și nu este necesară. Aceste sugestii sunt doar îndrumări și toți creatorii de pachete ar trebui să țină cont de acestea (adică, sunteți mai deștepți decât este «namcap») Unele cazuri în care namcap eșuează sunt dlopen() și legăturile obscure. bibliotecile dlopen() nu apar pentru că sunt încărcate în timpul execuției: în cazul unui program care încarcă module. Legăturile obscure sunt cazurile în care doar o mică parte a pachetului are nevoie de ceva pentru a rula; de obicei, acea mică parte nu va fi accesată decât dacă acel lucru este instalat (de exemplu, un modul Java pentru mozilla inclus în pachetul Java).

directoryname
    Verifică numele directoarelor din lista de fișiere a pachetului pentru directoare standard (de exemplu /etc, /usr/bin, /usr/lib). Toate fișierele din directoare care nu sunt standard sunt returnate.

elffiles
    Dă o eroare dacă găsește fișiere ELF (binare) în afara rutelor standard (/bin, /usr/bin, etc.).

emptydir
    Caută directoarele dintr-un pachet care nu conțin niciun fișier

extravars
    Verifică dacă variabilele suplimentare încep cu o liniuță de subliniere

fhsinfopages
    Verifică instalarea corectă a paginilor informative

fhsmanpages
    Verifică instalarea corectă a paginilor de manual

fileownership
    Verifică dacă toate fișierele sunt deținute de root:root și nu de un alt utilizator sau grup

gnomemime
    Verifică fișierele mime generate de GNOME

hicoloricons
    Verifică dacă memoria cache a pictogramelor hicolor este actualizată atunci când un pachet instalează fișiere în „/usr/share/icons/hicolor”

infodirectory
    Verifică dacă un pachet nu conține fișierul director info („/usr/share/info/dir”)

invalidstartdir
    Orice PKGBUILD-uri care se referă la fișiere din $startdir sunt incorecte

libtool
    Avertizează dacă sunt prezente fișiere libtool (*.la)

license
    Verifică dacă variabila „licenses” a fost completată într-un PKGBUILD.

licensepkg
    Verifică dacă variabila „licenses” a fost completată într-un pachet. În cazul pachetelor cu o licență personalizată, verifică dacă fișierul de licență a fost instalat în „/usr/share/licenses/$pkgname/”

perllocal
    Caută perllocal.pod. perllocal.pod este un fișier dezagreabil care este inclus în timpul instalării majorității modulelor perl.

permissions
    Verifică permisiunile de bază pentru fișiere și directoare. Returnează avertismente în cazul în care biții de citire pentru toată lumea nu sunt definiți, biții de scriere pentru toată lumea sunt definiți și biții executabili pentru toată lumea nu sunt definiți pentru directoare.

rpath
    Dă o eroare dacă un binar are RPATH definit la altceva decât „/usr/lib”.

runpath
    Dă o eroare dacă un binar are RUNPATH definit la altceva decât „/usr/lib”, „/usr/lib32”.

scrollkeeper
    Verifică dacă nu există directoare scrollkeeper

sfurl
    Avertizează dacă un PKGBUILD descarcă de pe o oglindă sourceforge specifică în loc de generic downloads.sourceforge.net

symlink
    Descoperă legăturile simbolice și legăturile dure care nu indică o rută validă din pachet

tags
    Pentru responsabilii cu întreținerea pachetelor, acest modul verifică dacă ne-am amintit să adăugăm un comentariu pentru responsabilul cu întreținerea „Maintainer” și colaboratorul „Contributor”.

url Verifică dacă avem variabila url definită în PKGBUILD

urlpkg
    Verifică dacă avem variabila url definită în fișierul pachet

EXEMPLE

namcap foo.pkg.tar.gz
    aplică toate regulile asupra foo.pkg.tar.gz

namcap -r depends,symlink foo.pkg.tar.gz
    aplică regulile „depends” și „symlink” asupra foo.pkg.tar.gz

namcap PKGBUILD
    aplică toate regulile bazate pe PKGBUILD la fișierul PKGBUILD

namcap --list
    listează toate regulile disponibile

DREPTURI DE AUTOR
Drepturi de autor © 2003-2023 Contribuitorii Namcap, a se vedea fișierul AUTHORS pentru detalii.

Acesta este software liber; consultați sursa pentru condițiile de copiere. NU există NICIO garanție; nici măcar pentru COMERCIALIZARE sau POTRIVIRE PENTRU UN ANUMIT SCOP.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.