sane-plustek_pp(5)

NUME
sane-plustek_pp - controlor SANE pentru scanere Plustek cu port paralel

DESCRIERE
Biblioteca sane-plustek_pp implementează un controlor SANE (Scanner Access Now Easy) care oferă acces la scanerele plate cu port paralel Plustek ASIC 9600[1/3] și P9800[1/3].

DISPOZITIVE COMPATIBILE
În prezent, următoarele scanere ar trebui să funcționeze cu acest controlor:

SCANERE PLUSTEK

Model cu port paralel:   ASIC: Proprietăți:
----------------------   ----- ------------------------
OpticPro PT12            98003 600x1200 dpi 36bit 512Kb
OpticPro P12             98003 600x1200 dpi 36bit 512Kb
OpticPro 9636T/12000T    98001 600x1200 dpi 36bit 512Kb
OpticPro 12000P Turbo    98001 600x1200 dpi 36bit 512Kb
OpticPro 9636P+/Turbo    98001 600x1200 dpi 36bit 512Kb
OpticPro 9636P           96003 600x1200 dpi 36bit 128Kb
OpticPro 12000P/96000P   96003 600x1200 dpi 36bit 128Kb
OpticPro 1236P           96003 600x1200 dpi 30bit 128Kb
OpticPro 9600P           96003 600x1200 dpi 30bit 128Kb
OpticPro 9630P/FBIV      96003 600x1200 dpi 30bit 128Kb
OpticPro 9630PL (14")    96003 600x1200 dpi 30bit 128Kb
OpticPro A3I             96003  400x800 dpi 36bit 128Kb
OpticPro 600P/6000P      96003  300x600 dpi 30bit  32Kb
OpticPro 4831P           96003  300x600 dpi 30bit  32Kb
OpticPro 4830P/FBIII     96003  300x600 dpi 30bit  32Kb
OpticPro 4800P/FBII      96001  300x600 dpi 24bit  32Kb

SCANERE PRIMAX Există unele scanere vândute de Primax, dar acestea sunt de fapt dispozitive Plustek. Aceste scanere sunt, de asemenea, acceptate. Tabelul următor va arăta relația:

Model:                      Model Plustek:  Observații:
--------------------------- --------------  ------------
Colorado 4800               OpticPro 4800   netestat
Compact 4800 Direct         OpticPro 600    mov=2
Compact 4800 Direct 30bit   OpticPro 4830   mov=7
Compact 9600 Direct 30bit   OpticPro 9630   lucrează

SCANERE GENIUS Următoarele dispozitive sunt vândute ca scanere Genius, dar sunt de fapt dispozitive Plustek. Tabelul va arăta relația:

Model:                      Observații:
--------------------------- ----------------------------
Colorpage Vivid III V2      Ca P12, dar are două butoane
                            și Wolfson DAC

SCANERE ARIES Există un scaner vândut ca Aries Scanner, dar este de fapt un dispozitiv Plustek. Următorul tabel va arăta relația:

Model:                      Model Plustek:  Observații:
--------------------------- --------------  ------------
Scan-It 4800                OpticPro 600    mov=2

SCANERE BrightScan Există un scaner vândut ca BrightScan OpticPro Scanner, acesta este, de asemenea, un dispozitiv Plustek rebotezat. Următorul tabel va arăta relația:

Model:                      Observații:
--------------------------- ----------------------------
BrightScan OpticPro         OpticPro P12

NUME DE DISPOZITIVE
Dispozitivul implicit al acestui controlor este:

    0x378

Acest „dispozitiv implicit” va fi utilizat dacă nu poate fi găsit niciun fișier de configurare. Este adresa de bază a portului paralel pe mașinile i386.

Deoarece controlorul acceptă până la patru dispozitive, este posibil să le specificați în fișierul de configurare

    /etc/sane.d/plustek_pp.conf

Consultați acest fișier pentru exemple.

CONFIGURARE

Această secțiune descrie intrările din fișierul de configurare al controlorului. Fișierul este amplasat în următoarea locație: /etc/sane.d/plustek_pp.conf

Pentru o configurare corectă, veți avea nevoie de cel puțin două intrări:

    [direct]
    device 0x378

direct indică controlorului că următorul nume de dispozitiv (aici 0x378) trebuie să fie interpretat ca dispozitiv de scanare a portului paralel. De fapt, aceasta este adresa care trebuie utilizată. Alternativ, puteți utiliza /dev/parport0 dacă controlorul a fost compilat cu suport pentru libieee1284.

Alte opțiuni:

option warmup t
    t specifică perioada de încălzire în secunde

option lampOff t
    t este timpul în secunde pentru stingerea lămpilor în modul „în așteptare”

option lOffonEnd b
    b specifică comportamentul la închiderea controlorului, 1 --> dezactivează lămpile, 0 --> nu schimbă starea lămpilor

option mov m
    m este comutatorul de înlocuire a modelului, care funcționează numai în modul direct.

    m = 0
        implicit: fără înlocuire

    m = 1
        Schimbă la OpticPro 9630PL (funcționează dacă OP9630 a fost detectat) forțează dimensiunea „legal” (14 inci)

    m = 2
        Schimbă la Primax 4800Direc (funcționează dacă OP600 a fost detectat) interschimbă culorile roșu/verde

    m = 3
        Schimbă la

    m = 4
        Schimbă la

    m = 5
        Schimbă la OpticPro A3I (funcționează dacă OP12000 a fost detectat) activează scanarea A3

    m = 6
        Schimbă la OpticPro 4800P (funcționează dacă OP600 a fost detectat) interschimbă culorile roșu/verde

    m = 7
        Schimbă la Primax 4800Direct 30bit (funcționează dacă OP4830 a fost detectat)

Consultați fișierul plustek_pp.conf pentru exemple.

MODURI DE PORT PARALEL

Controlorul actual funcționează cel mai bine atunci când portul paralel a fost stabilit la modul EPP. Atunci când detectează orice alt mod, cum ar fi ECP sau PS/2, controlorul încearcă să se configureze la un mod mai rapid, acceptat. Dacă nu reușește, va utiliza modul SPP, deoarece acest mod ar trebui să funcționeze cu toate porturile paralele acceptate de Linux. Dacă aveți îndoieli, intrați în BIOS și stabiliți-l la orice mod, cu excepția ECP.

Modelele anterioare de scanere Plustek (4830, 9630) furnizau o placă adaptoare pentru port paralel ISA. Această placă nu este acceptată de către controlor.

Modelele bazate pe ASIC 96001/3 au uneori probleme cu modurile de înaltă rezoluție. Dacă întâlniți imagini corupte sporadic (părți duplicate sau deplasate orizontal), opriți toate celelalte aplicații înainte de scanare și (dacă aveți suficientă memorie disponibilă) dezactivați spațiul de interschimb de memorie (swap).

Consultați fișierul plustek_pp.conf pentru exemple.

FIȘIERE

/etc/sane.d/plustek_pp.conf
    Fișierul de configurare al controlorului

/usr/lib/sane/libsane-plustek_pp.a
    Biblioteca statică care implementează acest controlor.

/usr/lib/sane/libsane-plustek_pp.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_PLUSTEK_PP
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii. Exemplu: export SANE_DEBUG_PLUSTEK_PP=10

CONSULTAȚI ȘI
sane(7), xscanimage(1),
/usr/share/doc/sane/plustek/Plustek-PARPORT.changes

CONTACT ȘI RAPOARTE DE EROARE
Trimiteți orice informații și rapoarte de erori la:
Lista de corespondență SANE

Informații și sfaturi suplimentare pot fi obținute din arhiva noastră din lista de discuții la: http://www.sane-project.org/mailing-lists.html.

Pentru a obține mesaje de depanare de la controlor, definiți variabila de mediu SANE_DEBUG_PLUSTEK_PP înainte de a apela interfața SANE preferat (de exemplu, xscanimage(1)):

export SANE_DEBUG_PLUSTEK_PP=20 ; xscanimage

Valoarea controlează nivelul de detaliere al ieșirii.

ERORI ȘI RESTRICȚII CUNOSCUTE

* Halftoning-ul (semitonalizarea, semidecolorarea) funcționează, dar calitatea este slabă

* Imprimantele (în special modelele HP) vor începe să imprime în timpul scanării. De fapt, aceasta este o problemă și pentru alte imprimante, care utilizează protocolul bidirecțional (pentru mai multe detalii, consultați pagina www.plustek.com (TAIWAN))

* Controlorul nu acceptă aceste scalări maniacale de până la 16 ori rezoluția fizică. Singura scalare se face la rezoluții între rezoluția fizică a senzorului CCD și a motorului pas cu pas, de exemplu, aveți un scaner de 600x1200 dpi și scanați folosind 800 dpi, astfel încât scalarea este necesară, deoarece senzorul oferă doar 600 dpi, dar motorul este capabil să efectueze pași de 800 dpi.

* Pe unele dispozitive, imaginile au un aspect albăstrui

Modele bazate pe IASIC 98001:

* Modul transparent și negativ la 300 dpi nu funcționează corect.

* În prezent, nu există nicio modalitate de a distinge un model cu și fără unitate de transparență.

* Imaginile scanate par să fie prea întunecate (P9636T)

Modele bazate pe IASIC 96003/1:

* Modul 30bit nu este acceptat în prezent.

* Pe sistemele de ultimă generație, în condiții de încărcare puternică a sistemului, controlorul poate pierde date, ceea ce poate duce la coruperea imaginii sau poate face ca senzorul să lovească patul de scanare.

* Viteza de scanare la modelele de 600x1200 dpi este redusă.

* Calitatea de scanare a A3I este slabă.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.