proc_pid_clear_refs(5)

NUME
/proc/pid/clear_refs - reinițializează biții PG_Referenced și ACCESSED/YOUNG

DESCRIERE

/proc/pid/clear_refs (începând cu Linux 2.6.22)

    Acesta este un fișier numai-pentru-scriere, ce poate fi scris numai de către proprietarul procesului.

    Următoarele valori pot fi scrise în fișier:

    1 (începând cu Linux 2.6.22)
        Reinițializează biții PG_Referenced și ACCESSED/YOUNG pentru toate paginile asociate cu procesul; (înainte de Linux 2.6.32, scrierea oricărei valori diferite de zero în acest fișier avea acest efect).

    2 (începând cu Linux 2.6.32)
        Reinițializează biții PG_Referenced și ACCESSED/YOUNG pentru toate paginile anonime asociate cu procesul.

    3 (începând cu Linux 2.6.32)
        Reinițializează biții PG_Referenced și ACCESSED/YOUNG pentru toate paginile asociate cu fișierul asociate procesului.

    Ștergerea biților PG_Referenced și ACCESSED/YOUNG oferă o metodă de măsurare aproximativă a cantității de memorie utilizată de un proces. Se inspectează mai întâi valorile din câmpurile „Referenced” pentru VMA-urile prezentate în /proc/pid/smaps pentru a obține o idee despre amprenta de memorie a procesului. Se șterg apoi biții PG_Referenced și ACCESSED/YOUNG și, după un anumit interval de timp măsurat, se inspectează din nou valorile din câmpurile „Referenced” pentru a obține o idee despre modificarea amprentei de memorie a procesului în timpul intervalului măsurat. Dacă se dorește doar inspectarea tipurilor de corespondență selectate, se poate utiliza valoarea 2 sau 3 în loc de 1.

    Alte valori pot fi scrise pentru a afecta diferite proprietăți:

    4 (începând cu Linux 3.11)
        Șterge bitul „soft-dirty” pentru toate paginile asociate cu procesul. Acesta este utilizat (împreună cu /proc/pid/pagemap) de sistemul de restaurare a punctelor de control pentru a descoperi ce pagini ale unui proces au fost murdărite de când a fost scris fișierul /proc/pid/clear_refs.

    5 (începând cu Linux 4.0)
        Reinițializează dimensiunea maximă a setului rezident („high water mark”) la valoarea curentă a dimensiunii setului rezident al procesului.

    Scrierea oricărei valori în /proc/pid/clear_refs alta decât cele enumerate mai sus nu are niciun efect.

    Fișierul /proc/pid/clear_refs este prezent numai dacă opțiunea de configurare a nucleului CONFIG_PROC_PAGE_MONITOR este activată.

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.