clear(1)

NUME
clear - șterge ecranul terminalului

SINOPSIS
clear [-x] [-T tip-terminal]

clear -V

DESCRIERE
clear șterge ecranul terminalului și memoria tampon de derulare înapoi, dacă există. clear preia tipul terminalului din variabila de mediu TERM, apoi consultă intrarea în baza de date a capacității terminalului terminfo pentru acel tip pentru a determina cum să efectueze aceste acțiuni.

Capacitățile de ștergere a ecranului și a memoriei tampon de derulare înapoi sunt denumite „clear” și, respectiv, „E3”). Aceasta din urmă este o capacitate definită de utilizator, care se aplică unui mecanism de extensie introdus în ncurses 5.0 (1999).

OPȚIUNI
clear recunoaște următoarele opțiuni.

-T tip
    produce instrucțiuni potrivite pentru terminalul tip. În mod normal, această opțiune nu este necesară, deoarece tipul terminalului este dedus din variabila de mediu TERM. Dacă această opțiune este specificată, clear ignoră și variabilele de mediu LINES și COLUMNS.

-V  raportează versiunea ncurses asociată cu acest program și iese cu o stare de succes.

-x  împiedică clear să încerce să șteargă memoria tampon de derulare înapoi.

PORTABILITATE
Nici IEEE Std 1003.1/The Open Group Base Specifications Issue 7 (POSIX.1-2008) și nici X/Open Curses Issue 7 nu documentează clear.

Acesta din urmă documentează tput, care ar putea fi folosit pentru a înlocui acest utilitar fie prin intermediul unui script shell, fie printr-un alias (cum ar fi o legătură simbolică) pentru a rula tput drept clear.

ISTORIC
O comandă clear folosind baza de date și biblioteca termcap a apărut în 2BSD (1979). Ediția a opta Unix (1985) a inclus-o mai târziu.

Ramura comercială Unix a AT&T a adaptat un alt program BSD (tset) pentru a face o nouă comandă, tput, și a înlocuit programul clear cu un script shell care s-a numit «tput clear».

        /usr/bin/tput ${1:+-T$1} clear 2> /dev/null
        exit

În 1989, când Keith Bostic a revizuit comanda BSD tput pentru a o face similară cu tput de la AT&T, a adăugat și un script shell clear.

        exec tput clear

Restul scriptului în fiecare caz (versiune) este o notificare privind drepturile de autor.

În 1995, clear a lui ncurses a început prin a adapta comanda originală clear a BSD pentru a utiliza terminfo. Extensia E3 a venit mai târziu. În iunie 1999, xterm a oferit o extensie a secvenței standard de control pentru ștergerea ecranului. În loc să șteargă doar partea vizibilă a ecranului folosind

        printf '\033[2J'

    se poate șterge și memoria tampon de derulare înapoi folosind

        printf '\033[3J'

    în loc. „XTerm Control Sequences” documentează această caracteristică ca provenind din xterm). Câteva alte emulatoare de terminale l-au adoptat, cum ar fi PuTTY în 2006. În aprilie 2011, un dezvoltator de la Red Hat a trimis o corecție la nucleul Linux, modificându-și controlorul de consolă pentru a face același lucru. Documentația acestei modificări, care apare în Linux 3.0, nu a menționat xterm, deși acel program a fost citat în raportul de eroare Red Hat (#683733) care motivează caracteristica. Ulterior, mai mulți dezvoltatori de terminale au adoptat funcția. Următorul pas relevant a fost schimbarea programului ncurses clear în 2013 pentru a încorpora această extensie. În 2013, capacitatea E3 nu a fost exercitată de „tput clear”'. Această omisiune a fost abordată în 2016 prin reorganizarea tput pentru a-și împărtăși logica cu clear și tset.

CONSULTAȚI ȘI
tput(1), xterm(1), terminfo(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.