DEVTOOLS(7)

NUME
devtools - instrumente de dezvoltare pentru distribuția Arch Linux

DESCRIERE

devtools conține instrumente pentru întreținerea pachetelor în Arch Linux. Acesta vine cu o interfață unificată de linie de comandă numită pkgctl care ajută la interacțiunea convenabilă cu toate instrumentele diferite pe care le oferă această colecție.

Setul de instrumente variază de la instrumente pentru construirea de pachete într-un chroot curat (mkarchroot, archbuild, ...), instrumente legate de împachetare (sogrep, diffpkg, lddd) și instrumente pentru gestionarea depozitelor precum (pkgrepo).

PROGRAME

Lista de mai jos oferă o scurtă prezentare generală; consultați documentația respectivă pentru detalii.

pkgctl(1) Interfața unificată de linie de comandă pentru devtools

archbuild(1) Construiește un pachet Arch Linux în interiorul unui chroot curat

arch-nspawn(1) Rulează o comandă sau un sistem de operare într-un container de spațiu de nume de dimensiuni reduse

checkpkg(1) Compară pachetul de construcție curent cu versiunea din depozit

diffpkg(1) Compară fișierele de pachete folosind moduri diferite

export-pkgbuild-keys(1) Exportă chei de semnătură sursă valide dintr-un PKGBUILD

find-libdeps(1) Găsește dependențele soname pentru un pachet

find-libprovides(1) Găsește soname-urile care sunt furnizate de un pachet

lddd(1) Găsește legăturile de bibliotecă întrerupte din sistemul dvs.

mkarchroot(1) Creează un chroot archlinux într-o locație specificată cu un set specificat de pachete

makechrootpkg(1) Construiește un PKGBUILD într-un mediu chroot dat

makerepropkg(1) Reconstruiește un pachet pentru a vedea dacă este reproductibil

offload-build(1) Construiește un PKGBUILD pe un server de la distanță folosind makechrootpkg

sogrep(1) Găsește pachete folosind o legătură cu o bibliotecă partajată dată

PAGINA WEB PRINCIPALĂ

Vă rugăm să raportați erorile și solicitările de caracteristici în sistemul de urmărire a problemelor. Vă rugăm să faceți tot posibilul pentru a furniza un caz de testare reproductibil pentru erori.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.