logb(3)

NUME
logb, logbf, logbl - obține exponentul unei valori în virgulă mobilă

BIBLIOTECA
Biblioteca de matematică (libm, -lm)

SINOPSIS
#include <math.h>

double logb(double x);
float logbf(float x);
long double logbl(long double x);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

logb():
    _ISOC99_SOURCE || _POSIX_C_SOURCE >= 200112L
        || _XOPEN_SOURCE >= 500
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

logbf(), logbl():
    _ISOC99_SOURCE || _POSIX_C_SOURCE >= 200112L
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

DESCRIERE
Aceste funcții extrag exponentul din reprezentarea internă în virgulă mobilă a x și îl returnează ca valoare în virgulă mobilă. Constanta întreagă FLT_RADIX, definită în <float.h>, indică baza utilizată pentru reprezentarea în virgulă mobilă a sistemului. Dacă FLT_RADIX este 2, logb(x) este similar cu floor(log2(fabs(x))), cu excepția faptului că acesta din urmă poate da un număr întreg incorect din cauza rotunjirilor intermediare.

Dacă x este subnormal, logb() returnează exponentul pe care x l-ar avea dacă ar fi normalizat.

VALOAREA RETURNATĂ
În caz de succes, aceste funcții returnează exponentul lui x.

Dacă x nu este un număr („Not a Number”: NaN), se returnează un NaN.

Dacă x este zero, apare o eroare de „polaritate”, iar funcțiile returnează -HUGE_VAL, -HUGE_VALF sau -HUGE_VALL, respectiv -HUGE_VALL.

Dacă x este infinit negativ sau infinit pozitiv, atunci se returnează infinitul pozitiv.

ERORI-IEȘIRE
Consultați math_error(7) pentru informații despre cum să determinați dacă a apărut o eroare la apelarea acestor funcții.

Pot apărea următoarele erori:

Eroare de polaritate (de semn +/-): x este 0
    Se ridică o excepție de împărțire la zero în virgulă mobilă (FE_DIVBYZERO).

Aceste funcții nu configurează errno.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
logb(), logbf(), logbl() | Siguranța firelor | MT-Safe

STANDARDE
C11, POSIX.1-2008.

ISTORIC
C99, POSIX.1-2001.

logb()
    4.3BSD (a se vedea IEEE.3 din manualul 4.3BSD).

CONSULTAȚI ȘI
ilogb(3), log(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.