sane-hp4200(5)

NUME
sane-hp4200 - controlor SANE pentru scanerele Hewlett-Packard 4200

DESCRIERE
Biblioteca sane-hp4200 implementează un controlor SANE (Scanner Access Now Easy) care oferă acces la următoarele scanere plate USB Hewlett-Packard:

    ScanJet 4200 C
    ScanJet 4200 Cxi
    ScanJet 4200 Cse

Mai multe detalii pot fi găsite pe pagina principală a controlorului hp4200 http://hp4200-backend.sourceforge.net/.

Acesta este un software BETA. Țineți la îndemână ștecherul scanerului și scoateți-l din priză, dacă capul de citire se lovește la capătul zonei de scanare.

Dacă dețineți un scaner, altul decât cele enumerate mai sus, care funcționează cu acest controlor, vă rugăm să ne anunțați acest lucru trimițându-ne numele exact al modelului de scaner și ID-urile furnizorului și dispozitivului USB (de exemplu, din /proc/bus/usb/devices, sane-find-scanner(1) sau syslog). Chiar dacă numele scanerului este doar puțin diferit de cel al modelelor menționate mai sus, vă rugăm să ne anunțați.

CONFIGURARE
Conținutul fișierului hp4200.conf este o listă de linii usb care conțin ID-urile fabricantului și produsului care corespund scanerelor USB. Fișierul poate conține, de asemenea, numele fișierelor de dispozitiv care corespund unui scaner HP 4200. Liniile goale și liniile care încep cu un semn hash (#) sunt ignorate. Scanerele sunt detectate automat prin declarațiile usb vendor_id product_id care sunt deja incluse în hp4200.conf. „vendor_id” și „product_id” sunt numere hexazecimale care identifică scanerul. Dacă autodetecția nu funcționează, adăugați numele dispozitivului scanerului dumneavoastră în fișierul de configurare, de exemplu /dev/usb/scanner0.

FIȘIERE

/etc/sane.d/hp4200.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/sane/libsane-hp4200.a
    Biblioteca statică care implementează acest controlor.

/usr/lib/sane/libsane-hp4200.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_HP4200
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii. Exemplu: export SANE_DEBUG_HP4200=4

CONSULTAȚI ȘI
sane(7), sane-usb(5), sane-find-scanner(1),
http://hp4200-backend.sourceforge.net/

AUTOR
Adrian Perez Jorge, Andrew John Lewis, Arnar Mar Hrafnkelsson, Frank Zago, Henning Meier-Geinitz. Responsabilul actual: Henning Meier-Geinitz <henning@meier-geinitz.de>.

ERORI
Testat numai cu Linux.

Funcționează doar modul de culoare pe 8 biți.

Scanarea este lentă din cauza vitezei reduse a revenirii înapoi a capului de citire.

Trimiteți rapoarte de erori la lista de discuții sane-devel: sane-devel@alioth-lists.debian.net.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.