DNF5.CONF(5)

NUME
dnf5.conf - referință pentru configurarea DNF5

DESCRIERE

DNF5 utilizează în mod implicit fișierul de configurare globală „/etc/dnf/dnf.conf”.

Fișierul de configurare are formatul INI care constă în declarația secțiunii și opțiunile nume=valoare de mai jos, fiecare pe o linie separată. Există două tipuri de secțiuni în fișierele de configurare: principală [MAIN] și de depozit [REPO]. Secțiunea principală definește toate opțiunile de configurare globală și ar trebui să fie doar una singură în tot fișierul.

Secțiunile depozitului [REPO] definesc configurația pentru fiecare depozit (local sau de la distanță). Numele secțiunii depozitului din paranteze servește drept referință ID depozit și trebuie să fie unic în toate fișierele de configurare. Caracterele permise pentru șirul ID depozit sunt literele alfabetice minuscule și majuscule, cifrele, -, _, . și :. Fișierul minim de configurare a depozitului ar trebui să conțină, în afară de ID-ul depozitului, definiția opțiunilor „baseurl”, „metalink” sau „mirrorlist”.

OPȚIUNI [MAIN]

allow_downgrade
    boolean

    Dacă este activată, DNF5 permite retrogradarea pachetelor în timpul rezolvării dependențelor.

    Implicit: True.

allow_vendor_change
    boolean

    Dacă este dezactivată, DNF5 va rămâne la furnizor atunci când actualizează sau retrogradează rpm-urile.

    Implicit: True.

    AVERTISMENT: Această opțiune nu este acceptată în prezent pentru comenzile downgrade și distro-sync

assumeno
    boolean

    Dacă este activată, DNF5 va presupune Nu în cazul în care, în mod normal, ar solicita o confirmare din partea utilizatorului

    Implicit: False.

assumeyes
    boolean

    Dacă este activată, DNF5 va presupune Da în cazul în care, în mod normal, ar solicita confirmarea din partea utilizatorului (a se vedea, de asemenea, defaultyes).

    Implicit: False.

best
    boolean

    Dacă este definită la True, instruiește soluționatorul fie să utilizeze un pachet cu cea mai mare versiune disponibilă, fie să eșueze. Dacă este definită la False, nu eșuează dacă cea mai recentă versiune nu poate fi instalată și utilizează versiunea inferioară.

    Implicit: True.

    NOTĂ: Această opțiune, în special, poate fi definită în fișierul de configurare de către distribuția dumneavoastră.

cachedir
    șir

    Ruta către un director utilizat de diverse subsisteme DNF5 pentru stocarea datelor din cache, inclusiv metadatele depozitelor și pachetele descărcate. Are o valoare implicită rezonabilă de tip „root-writable” (permisiuni de scriere pentru root), în funcție de distribuție. DNF5 trebuie să fie capabil să creeze fișiere și directoare în această locație.

    Implicit pentru utilizatorul obișnuit: ~/.cache/libdnf5.

    Pentru superutilizator, valoarea este suprascrisă de opțiunea system_cachedir.

cacheonly
    șir

    Poate fi all, metadata, none.

    Dacă este definită la all DNF5 va rula în întregime din memoria cache de sistem, nu va actualiza memoria cache și va utiliza memoria cache de sistem chiar dacă aceasta este expirată.

    Dacă este definită la metadata DNF5 va stoca în cache numai metadatele.

    Implicit: none.

    NOTĂ: Note API: Trebuie să fie definită înainte de crearea obiectelor de depozit. Modulele trebuie s-o definească în cârligul pre_config. Modificările ulterioare sunt ignorate.

check_config_file_age
    boolean

    Dacă este activată, DNF5 ar trebui să expire automat metadatele depozitelor, care sunt mai vechi decât fișierul de configurare corespunzător (de obicei fișierul dnf.conf și fișierul foo.repo).

    Implicit: True.

    NOTĂ: Expirarea metadatelor este, de asemenea, afectată de vechimea metadatelor. A se vedea și

    metadata_expire.

clean_requirements_on_remove
    boolean

    Dacă este activată, DNF5 va elimina dependențele care nu mai sunt utilizate în timpul operației dnf remove. Un pachet se califică pentru eliminare prin clean_requirements_on_remove numai dacă a fost instalat prin DNF5, dar nu la cererea explicită a utilizatorului, adică a fost introdus ca o dependență.

    installonlypkgs nu sunt niciodată eliminate automat.

    Implicit: True.

debugdir
    șir

    Locația în care vor fi create fișierele de depanare ale libsolv atunci când sunt activate prin debug_solver.

    Implicit ./debugdata.

debug_solver
    boolean

    Dacă este activată, fișierele de depanare libsolv vor fi create la rezolvarea tranzacției. Fișierele de depanare sunt create în directorul „debugdir”.

    Implicit: False.

defaultyes
    boolean

    Dacă este activată, răspunsul implicit la solicitările de confirmare ale utilizatorului va fi Da. A nu se confunda cu assumeyes, care nu va solicita nimic.

    Implicit: False.

destdir
    șir

    Redirecționează pachetele descărcate către directorul specificat.

    Implicit: <depozitul de pachete cachedir>/pachete

exclude_from_weak
    listă

    Previne instalarea pachetelor ca dependențe slabe (recomandări sau suplimente). Pachetele pot fi specificate printr-un nume sau un model global și separate prin virgulă.

    Valoarea implicită este [].

exclude_from_weak_autodetect
    boolean

    Dacă este activată, DNF5 va detecta automat dependențele slabe nesatisfăcute (recomandări sau suplimente) ale pachetelor instalate pe sistem. Furnizorii acestor dependențe slabe nu vor mai fi instalați de către DNF ca dependențe slabe (acestea vor fi în continuare instalate dacă sunt introduse ca o dependență obișnuită).

    Valoarea implicită este True.

excludeenvs
    listă

    Exclude mediile, specificate printr-un id sau un model global și separate prin virgulă, din toate operațiile.

    Poate fi dezactivată utilizând opțiunea de configurare disable_excludes.

    Implicit: [].

excludegroups
    listă

    Exclude grupurile, specificate printr-un id sau un model global și separate prin virgulă, din toate operațiile.

    Poate fi dezactivată utilizând opțiunea de configurare disable_excludes.

    Implicit: [].

group_package_types
    listă

    Lista următoare: optional, default, mandatory sau conditional.

    Îi indică lui DNF5 ce tip de pachete din grupuri vor fi instalate atunci când este apelat 'group install <group-spec>' sau 'install @<group-spec>'.

    Implicit: default, mandatory, conditional.

ignorearch
    boolean

    Dacă este activat, RPM va permite încercările de instalare a pachetelor incompatibile cu arhitectura CPU-ului.

    Implicit: False.

installonlypkgs
    listă

    Listă de nume de pachete care ar trebui să fie instalate și niciodată actualizate. În special nucleele intră în această categorie. Aceste pachete nu sunt niciodată eliminate de dnf autoremove chiar dacă au fost instalate ca dependențe (consultați clean_requirements_on_remove pentru detalii privind eliminarea automată). Această opțiune adaugă valorile listei la lista implicită installonlypkgs utilizată de DNF5. Numărul de versiuni de pachete păstrate este reglementat de installonly_limit.

installonly_limit
    număr-întreg

    Numărul de pachete installonly care pot fi instalate simultan.

    1 nu este permis în mod explicit, deoarece complică actualizările nucleului din cauza protecției nucleului în funcțiune împotriva eliminării.

    Minimul este 2.

    0 înseamnă număr nelimitat de pachete „installonly”.

    Valoarea implicită: 3.

installroot
    șir

    Rădăcina sistemului de fișiere pentru toate operațiile de împachetare. Aceasta necesită o rută absolută. Consultați și opțiunea de linie de comandă „--installroot”.

    Implicit: /.

install_weak_deps
    boolean

    Dacă este activată, atunci când un nou pachet este pe cale să fie instalat, toate pachetele legate de acest pachet printr-o relație de dependență slabă (fanioanele „Recommends” sau „Supplements”) vor fi incluse în tranzacție.

    Implicit: True.

keepcache
    boolean

    Dacă este activată, păstrează pachetele descărcate în cache. Dacă este dezactivată, memoria cache va persista până la următoarea tranzacție reușită, chiar dacă nu au fost instalate pachete.

    Implicit: False.

logdir
    șir

    Directorul în care vor fi stocate fișierele jurnal.

    Implicit pentru utilizatorul obișnuit: ~/.local/state.

    Implicit pentru superutilizator: /var/log.

log_rotate
    număr-întreg

    Fișierele jurnal sunt rotite de log_rotate ori înainte de a fi eliminate. Dacă log_rotate este 0, rotația nu este efectuată.

    Implicit: 4.

log_size
    dimensiune stocare

    Fișierele de jurnal sunt rotite atunci când cresc mai mult de log_size octeți. Dacă log_size este 0, rotația nu este efectuată.

    Dimensiunea se aplică fișierelor jurnal individuale, nu sumei tuturor fișierelor jurnal. A se vedea și log_rotate.

    Implicit: 1M.

module_platform_id
    șir

    Definiți această opțiune la $nume:$flux pentru a înlocui ID_PLATFORMĂ detectată din /etc/os-release. Este necesar să efectuați o actualizare a sistemului și să treceți la noua platformă.

    Implicit: gol.

module_stream_switch
    boolean

    Dacă este activată, permite comutarea fluxurilor activate ale unui modul.

    Implicit: False.

multilib_policy
    șir

    Controlează modul în care pachetele multilib sunt tratate în timpul operațiilor de instalare.

    Poate fi fie best pentru ca depsolver să prefere pachetele care se potrivesc cel mai bine arhitecturii sistemului, fie all pentru a instala pachete pentru toate arhitecturile disponibile.

    Implicit: best.

obsoletes
    boolean

    Dacă este activată, DNF5 utilizează logica de procesare „obsoletes”, ceea ce înseamnă că verifică dacă dependențele unui anumit pachet nu mai sunt necesare și le elimină.

    Util atunci când efectuați actualizări la nivel de distribuție.

    Are efect în timpul proceselor de instalare/actualizare.

    Opțiune de linie de comandă: --obsoletes

    Implicit: True.

optional_metadata_types
    listă

    Lista următoarelor: comps, filelists, other, presto, updateinfo, all

    Specifică tipurile de metadate care trebuie încărcate în plus față de metadatele esențiale primary și modules, care sunt încărcate întotdeauna. Rețineți că comenzile DNF individuale pot extinde această listă în timpul execuției.

    Notă: Lista include numai tipurile de metadate recunoscute de DNF. Cu toate acestea, metadatele unui depozit pot include diverse alte tipuri (de exemplu, AppStream sau metadate stocate ca baze de date în loc de fișiere XML). Valoarea specială all reprezintă toate tipurile de metadate prezente în depozit, inclusiv cele necunoscute de DNF.

    Implicit: comps,updateinfo

persistdir
    șir

    Directorul în care DNF5 își stochează datele persistente între execuții.

    Implicit: /var/lib/dnf.

pluginconfpath
    listă

    Lista directoarelor care sunt căutate pentru încărcarea configurațiilor modulelor libdnf5.

    Toate fișierele de configurare găsite în aceste directoare, care au același nume ca un modul, sunt analizate.

    Implicit: /etc/dnf/libdnf5-plugins.

pluginpath
    listă

    Listă de directoare în care se caută modulele libdnf5 care urmează să fie încărcate. Sunt utilizate modulele găsite în oricare dintre directoarele din această opțiune de configurare.

    Implicit: /usr/lib64/libdnf5/plugins/

plugins
    boolean

    Dacă este activată, modulele libdnf5 sunt activate.

    Implicit: True.

protected_packages
    listă

    Această opțiune de listă de adăugare conține nume de pachete pe care DNF5 nu ar trebui să le elimine niciodată complet.

    Acestea sunt protejate prin Obsoletes, precum și prin eliminarea de către utilizator/modul.

    Implicit: dnf5,glob:/etc/dnf/protected.d/*.conf.

    NOTĂ: Toate pachetele care ar trebui protejate o pot face prin includerea unui fișier în /etc/dnf/protected.d cu numele pachetului lor în el.

    DNF5 va proteja, de asemenea, pachetul corespunzător versiunii în funcțiune a nucleului. A se vedea și opțiunea protect_running_kernel.

protect_running_kernel
    boolean

    Controlează dacă pachetul corespunzător versiunii curente a nucleului este protejat împotriva eliminării.

    Implicit: True.

    NOTĂ: Opțiune de compatibilitate cu YUM

recent
    număr-întreg

    Stabilește perioada de timp în zile utilizată pentru opțiunea --recent în comenzile repoquery, info și list.

    Implicit: 7

reposdir
    listă

    Locațiile fișierelor de configurare a depozitelor.

    Comportamentul reposdir ar putea fi diferit atunci când este utilizat împreună cu opțiunea --installroot.

    Implicit: [/etc/yum.repos.d, /etc/distro.repos.d, /usr/share/dnf5/repos.d]

skip_broken
    boolean

    Dacă este activată, DNF5 va omite pachetele dezinstalabile în loc să eșueze în timpul rezolvării dependențelor.

    Implicit: False.

skip_unavailable
    boolean

    Dacă este activată, DNF5 va omite pachetele indisponibile în loc să eșueze în timpul pregătirii tranzacțiilor rpm.

    Implicit: False.

    system_cachedir șir

    Pentru superutilizator suprascrie valoarea opțiunii cachedir.

    Permite să se facă diferența între cachedir-ul utilizatorului și cel al superutilizatorului.

    Implicit: /var/cache/libdnf5.

system_state_dir
    șir

    Locația fișierelor de stare a sistemului. Consultați dnf5-system-state(7), system state pentru detalii.

    Implicit: /usr/lib/sysimage/libdnf5.

    transaction_history_dir șir

    Locația bazei de date a istoricului.

    În mod implicit are aceeași valoare ca system_state_dir.

tsflags
    listă

    Listă de șiruri de caractere care adaugă fanioane suplimentare pentru tranzacția RPM.
    valoare tsflag | Fanion de tranzacție RPM
    noscripts | RPMTRANS_FLAG_NOSCRIPTS
    test | RPMTRANS_FLAG_TEST
    notriggers | RPMTRANS_FLAG_NOTRIGGERS
    nodocs | RPMTRANS_FLAG_NODOCS
    justdb | RPMTRANS_FLAG_JUSTDB
    nocontexts | RPMTRANS_FLAG_NOCONTEXTS
    nocaps | RPMTRANS_FLAG_NOCAPS
    nocrypto | RPMTRANS_FLAG_NOFILEDIGEST
    deploops | RPMTRANS_FLAG_DEPLOOPS

    Opțiunea nocrypto va activa și fanioanele VS _RPMVSF_NOSIGNATURES și _RPMVSF_NODIGESTS.

    Opțiunea test oferă o verificare a tranzacției fără a efectua tranzacția. Aceasta include descărcarea pachetelor, verificarea cheilor OpenPGP (inclusiv importul permanent de chei suplimentare, dacă este necesar) și verificarea rpm pentru a preveni conflictele de fișiere.

    Valoarea tsflag nocaps este acceptată cu rpm-4.14 sau ulterior. Atunci când nocaps este utilizată, dar rpm nu o acceptă, DNF5 o raportează doar ca pe o valoare tsflag nevalidă.

    Implicit: gol.

    use_host_config Utilizează fișierele de configurare și definițiile variabilelor din sistemul gazdă și nu din installroot. Consultați dnf5-installroot(7) pentru mai multe informații.

    Implicit: False.

varsdir
    listă

    Lista directoarelor în care sunt căutate fișierele de definire a variabilelor.

    A se vedea %fișiere de variabileîn Referința de configurare.

    Implicit: /etc/dnf/vars.

zchunk
    boolean

    Dacă este activată, metadatele depozitului sunt comprimate utilizând formatul zchunk (dacă este disponibil).

    Implicit: True.

OPȚIUNI [MAIN] - CULORI

color_list_available_upgrade
    color

    Culoarea pachetelor disponibile care sunt mai noi decât pachetele instalate. Opțiunea este utilizată în timpul operațiilor de listare.

    Implicit: bold,blue - aldin,albastru.

color_list_available_downgrade
    color

    Culoarea pachetelor disponibile care sunt mai vechi decât pachetele instalate. Opțiunea este utilizată în timpul operațiilor de listare.

    Implicit: magenta - purpuriu închis / roșu purpuriu.

color_list_available_reinstall
    color

    Culoarea pachetelor disponibile care sunt identice cu versiunile instalate și sunt disponibile pentru reinstalare. Opțiunea este utilizată în timpul operațiilor de listare.

    Implicit: bold,green - aldin,verde.

color_list_available_install
    color

    Culoarea pachetelor care sunt disponibile pentru instalare și niciuna dintre versiunile lor nu este instalată. Opțiunea este utilizată în timpul operațiilor de listare.

    Implicit: bold,cyan - aldin,cian.

color_update_installed
    color

    Culoarea pachetelor eliminate. Această opțiune este utilizată în timpul afișării tranzacțiilor.

    Implicit: dim,red - atenuare,roșu.

color_update_label
    color

    Culoarea pachetelor locale care sunt instalate din depozitul @commandline. Această opțiune este utilizată în timpul afișării tranzacțiilor.

    Implicit: dim,green - atenuare,verde.

color_update_remote
    color

    Culoarea pachetelor care sunt instalate/actualizate/retrogradate din depozite de la distanță. Această opțiune este utilizată în timpul afișării tranzacțiilor.

    Implicit: bold,green - aldin,verde.

color_search_match
    color

    Culoarea modelelor potrivite în rezultatul căutării.

    Implicit: bold,magenta - aldin,purpuriu închis / roșu purpuriu.

OPȚIUNI PENTRU REPO

baseurl
    listă

    Listă de adrese URL pentru depozit.

    Implicit [].

    Adresele URL sunt încercate în ordinea listată (echivalent cu comportamentul „failovermethod=priority” al yum).

cost
    număr-întreg

    Costul relativ de accesare a acestui depozit, implicit 1000. Această valoare este comparată atunci când prioritățile a două depozite sunt aceleași. Este ales depozitul cu cel mai mic cost. Este util pentru a face biblioteca să prefere depozitele de pe disc celor de la distanță.

enabled
    boolean

    Include acest depozit ca sursă a pachetului.

    Implicit: True.

gpgkey
    listă

    Adresele URL ale fișierelor cu chei OpenPGP care pot fi utilizate pentru semnarea metadatelor și a pachetelor din acest depozit. Dacă un fișier nu poate fi verificat utilizând cheile deja importate, se încearcă importul cheilor din această opțiune și cheile sunt apoi utilizate pentru verificare.

    Implicit: []

metalink
    șir

    Adresa URL a unui metalink pentru depozit.

    Implicit: None - niciuna.

mirrorlist
    șir

    Adresa URL a unei liste de oglinzi „mirrorlist” pentru depozit.

    Implicit: None - niciuna.

name
    șir

    Un nume ușor de citit al depozitului. Valoarea implicită este ID-ul depozitului.

priority
    număr-întreg

    Valoarea de prioritate a acestui depozit. În cazul în care există mai multe pachete candidate pentru o anumită operație, se alege cel din depozitul cu cea mai mică valoare a priorității, eventual în ciuda faptului că este mai puțin convenabil în caz contrar (de exemplu, fiind o versiune inferioară).

    Implicit: 99

type
    șir

    Tipul de metadate ale depozitului. Valorile acceptate sunt: rpm-md. Pseudonime pentru rpm-md: rpm, repomd, rpmmd, yum, YUM.

    Implicit: gol.

NUMELE DEPOZITELOR DE SURSE ȘI DEBUGINFO

Pentru un anumit depozit cu un identificator sub forma „<ID>-rpms”, se așteaptă ca depozitul sursă corespunzător să aibă un identificator sub forma „<ID>-source-rpms” și depozitul debuginfo un identificator sub forma „<ID>-debug-rpms”. În caz contrar (dacă identificatorul depozitului nu are sufixul „-rpms”), se așteaptă ca depozitul sursă să aibă un identificator de forma „<ID>-source” și depozitul debuginfo un identificator de forma „<ID>-debuginfo”.

De exemplu, pentru depozitul „fedora”, depozitul sursă este „fedora-source”, iar depozitul debuginfo este „fedora-debuginfo”. Pentru depozitul „fedora-rpms”, depozitul sursă este „fedora-source-rpms”, iar depozitul debuginfo este „fedora-debug-rpms”.

VARIABILE REPO

Partea din dreapta a fiecărei opțiuni repo poate fi îmbogățită cu următoarele variabile:

$arch Se referă la arhitectura CPU a sistemului, de exemplu, aarch64, i586, i686 și x86_64.

$basearch Se referă la arhitectura de bază a sistemului. De exemplu, mașinile i686 și i586 au ambele o arhitectură de bază i386, iar mașinile AMD64 și Intel64 au o arhitectură de bază x86_64.

$releasever Se referă la versiunea de lansare a sistemului de operare pe care DNF5 o derivă din informațiile disponibile în RPMDB.

În plus față de aceste variabile codificate, pot fi utilizate și variabile definite de utilizator. Acestea pot fi definite fie prin variable files(fișiere de variabile), fie prin utilizarea unor variabile de mediu speciale. Numele acestor variabile trebuie prefixate cu DNF_VAR_ și pot fi formate numai din caractere alfanumerice și liniuțe de subliniere:

    $ DNF_VAR_VARIABILA_MEA=valoare

Pentru a utiliza o astfel de variabilă în configurația depozitului dumneavoastră, eliminați prefixul. De exemplu:

    [depozitul-meu]
    baseurl=https://example.site/pub/fedora/$VARIABILA_MEA/releases/$releasever

Rețineți că nu este posibil să înlocuiți variabilele arch și basearch folosind fișiere de variabile sau variabile de mediu.

Deși utilizatorii sunt încurajați să utilizeze variabile cu nume, variabilele de mediu numerotate DNF0 - DNF9 sunt încă acceptate:

    $ DNF1=valoare
    [depozitul-meu]
    baseurl=https://example.site/pub/fedora/$DNF1/releases/$releasever

OPȚIUNI ATÂT PENTRU [MAIN] CÂT ȘI PENTRU REPO

Unele opțiuni pot fi aplicate fie în secțiunea principală, fie pentru fiecare depozit, fie într-o combinație. Valoarea furnizată în secțiunea principală este utilizată pentru toate depozitele ca valoare implicită, pe care depozitele o pot înlocui apoi în configurația lor.

bandwidth
    dimensiune stocare

    Lățimea de bandă totală disponibilă pentru descărcare. Semnificativă atunci când este utilizată cu opțiunea throttle.

    Implicit: 0.

build_cache
    boolean

    Dacă este activată, DNF5 va salva libsolv cache generat din metadatele descărcate în „cachedir”. Aceste fișiere solv sunt încărcate în timpul execuțiilor ulterioare, ceea ce accelerează semnificativ DNF5.

    Implicit: True.

countme
    boolean

    Atunci când este activată, o (și numai una) cerere HTTP GET pentru fișierul metalink va fi selectată aleatoriu în fiecare săptămână pentru a purta un fanion URL special.

    Această opțiune permite furnizorului depozitului să estimeze numărul de sisteme care consumă depozitul, prin numărarea acestor cereri pe parcursul unei săptămâni. Această metodă este mai precisă decât simpla numărare a adreselor IP unice (care este supusă atât supra-numărării, cât și sub-numărării din cauza termenelor scurte de utilizare a DHCP și, respectiv, NAT).

    Aceasta nu este o solicitare HTTP în afara benzii făcută doar în acest scop. Doar cererile inițiate de DNF în timpul funcționării normale, cum ar fi verificarea actualizărilor metadatelor, pot primi acest fanion.

    Opțiunea este un simplu parametru „countme=N” adăugat la adresa URL metalink, unde N este un număr întreg care reprezintă „grupa” de vechime din care face parte acest sistem. Sunt definite patru grupe, în funcție de numărul de săptămâni complete care au trecut de la instalarea unui sistem:
    găleată | vechimea sistemului
    1 | prima săptămână
    2 | prima lună (2 - 4 săptămâni)
    3 | primele 6 luni (5 - 24 săptămâni)
    4 | mai mult de 6 luni (> 24 de săptămâni)

    Acest număr este menit să ajute la distingerea mașinilor cu durată scurtă de viață (de aruncat) de instalațiile pe termen lung și să ofere o imagine mai bună a modului în care sistemele sunt utilizate în timp.

    Pentru a determina timpul de instalare („epoca”) a unui sistem, timpul de modificare a fișierului machine-id(5) este utilizat ca sursă unică de informații sigure. Acest fișier este legat din punct de vedere semantic de durata de viață a sistemului, deoarece este populat de obicei în momentul instalării sau în timpul primei porniri de către un instrument de instalare sau un sistem init (cum ar fi systemd(1)), respectiv, și rămâne neschimbat.

    În cazul în care fișierul este gol sau lipsește (cum ar fi în containere), ora primei cereri efectuate folosind adresa URL metalink extinsă (adică cu orice variabile de depozit, cum ar fi $releasever substituite) care a purtat opțiunea este declarată ca fiind epoca.

    Dacă pentru acest depozit nu este definită nicio adresă URL metalink, dar este definită o adresă URL mirrorlist, aceasta din urmă este utilizată în acest scop.

    Implicit: False.

disable_excludes
    listă

    Utilizată pentru a dezactiva filtrarea pachetelor, a grupurilor și a mediului. Poate include o listă de ID-uri ale depozitelor (sunt permise modele globale, ce conțin caractere joker) pentru care sunt ignorate excluderile de pachete specifice depozitelor. Dacă conține valoarea specială main, excluderile din fișierele de configurare principale sunt ignorate. Dacă conține valoarea specială *, nu se aplică deloc filtrarea excluderilor.

enablegroups
    boolean

    Dacă este activată, DNF5 va permite utilizarea grupurilor de pachete.

    Implicit: True.

excludepkgs
    listă

    Exclude pachetele din acest depozit, specificate printr-un nume sau un model global și separate prin virgulă, din toate operațiile.

    Poate fi dezactivată utilizând opțiunea de configurare disable_excludes.

    Implicit: [].

fastestmirror
    boolean

    Dacă este activată, latența soclului TCP este utilizată pentru a găsi cea mai apropiată oglindă disponibilă. O oglindă este apoi selectată aleatoriu cu o latență de două ori mai mică în scopul echilibrării sarcinii. Acest lucru prevalează asupra ordinii furnizate de fișierul de listă de oglinzi/metalink și nu ia în considerare parametrii listei de oglinzi, cum ar fi lățimea de bandă a oglinzii sau oglinzile preferate pentru adresele IP ale clienților.

    Implicit: False.

pkg_gpgcheck
    boolean

    Dacă să se efectueze verificarea semnăturii OpenPGP pe pachetele găsite în acest depozit.

    Valoarea implicită este „False”.

    Nu se aplică pachetelor trecute direct ca argumente, deoarece acestea nu sunt în niciun depozit, a se vedea localpkg_gpgcheck.

    Din motive de compatibilitate, opțiunea gpgcheck este de asemenea acceptată, dar pkg_gpgcheck este preferată.

includepkgs
    listă

    Include pachetele din acest depozit, specificate printr-un nume sau un model global și separate prin virgulă, în toate operațiile.

    Invers al excludepkgs, DNF5 va exclude orice pachet din depozit care nu corespunde acestei liste.

    Aceasta funcționează împreună cu excludepkgs și nu o înlocuiește, deci dacă 'excludepkgs=*.i386' și 'includepkgs=python*' atunci doar pachetele care încep cu python care nu au o arhivă i386 vor fi văzute de DNF5 în acest depozit.

    Poate fi dezactivată utilizând opțiunea de configurare disable_excludes.

    Implicit: [].

ip_resolve
    adrese ip

    Determină modul în care DNF5 rezolvă numele de gazdă. Definiți această opțiune la 4, IPv4, 6, IPv6 pentru a rezolva numai pentru adrese IPv4 sau IPv6.

    Implicit: whatever.

localpkg_gpgcheck
    boolean

    Dacă este activată, DNF5 va efectua o verificare a semnăturii OpenPGP pe pachetele locale (pachete într-un fișier, nu într-un depozit).

    Implicit: False.

max_parallel_downloads
    număr-întreg

    Numărul maxim de descărcări simultane. Max este 20.

    Valoarea implicită: 3.

metadata_expire
    timp în secunde

    Perioada după care depozitul de la distanță este verificat pentru actualizarea metadatelor și, în cazul pozitiv, este actualizat cache-ul local de metadate. Aceasta poate fi -1 sau never pentru ca depozitul să nu fie considerat niciodată expirat.

    Expirarea metadatelor poate fi, de asemenea, declanșată de modificarea marcajului temporal al fișierelor de configurare (dnf.conf, <repo>.repo).

    A se vedea de asemenea check_config_file_age.

    Implicit: 60 * 60 * 48, 48 de ore.

minrate
    dimensiune stocare

    Stabilește pragul de viteză redusă în octeți pe secundă. Dacă serverul trimite date la aceeași viteză sau la o viteză mai mică decât această valoare timp de cel puțin opțiunea timeout secunde, DNF5 întrerupe conexiunea.

    Implicit: 1000.

password
    șir

    Parola utilizată pentru conectarea la un depozit cu autentificare HTTP bazică.

    Implicit: gol.

proxy
    șir

    Adresa URL a unui server proxy prin care să se efectueze conectarea.

    Definiți un șir gol în configurația depozitului pentru a dezactiva configurarea proxy moștenită din secțiunea principală. Formatul așteptat al acestei opțiuni este <schema>://<ip-sau-nume_gazdă>[:port]; (pentru retrocompatibilitate, '_none_' poate fi utilizat în locul șirului gol).

    Implicit: gol.

    NOTĂ: Variabilele de mediu curl (cum ar fi http_proxy) sunt eficiente dacă această opțiune nu este definită (sau valoarea „_none_” este definită în configurația depozitului). Consultați pagina de manual curl pentru detalii.

proxy_username
    șir

    Numele de utilizator care urmează să fie utilizat pentru conectarea la serverul proxy.

    Implicit: gol.

proxy_password
    șir

    Parola de utilizat pentru conectarea la serverul proxy.

    Implicit: gol.

proxy_auth_method
    șir

    Metoda de autentificare utilizată de serverul proxy. Valorile valabile sunt
    metoda | semnificație
    basic | Autentificare bazică HTTP
    digest | Autentificare Digest HTTP
    negotiate | Autentificare prin negociere HTTP (SPNEGO)
    ntlm | Autentificare NTLM HTTP
    digest_ie | Autentificare HTTP Digest cu o versiune IE
    ntlm_wb | Delegarea NTLM către asistentul winbind
    none | Nicio metodă de autentificare
    any | Toate metodele adecvate

    Implicit: any.

proxy_sslcacert
    șir

    Ruta către fișierul care conține autoritățile de certificare pentru verificarea certificatelor proxy SSL.

    Gol în mod implicit - utilizează valoarea implicită a sistemului.

proxy_sslclientcert
    șir

    Ruta către certificatul clientului SSL utilizat pentru conectarea la serverul proxy.

    Implicit: gol.

proxy_sslclientkey
    șir

    Ruta către cheia clientului SSL utilizată pentru conectarea la serverul proxy.

    Implicit: gol.

proxy_sslverify
    boolean

    Când este activată, certificatele proxy SSL sunt verificate. Dacă clientul nu poate fi autentificat, conectarea eșuează și depozitul nu mai este utilizat. Dacă este False, conexiunile SSL pot fi utilizate, dar certificatele nu sunt verificate.

    Implicit: True.

repo_gpgcheck
    boolean

    Dacă este activat, DNF5 va efectua verificarea semnăturii OpenPGP a metadatelor acestui depozit.

    NOTĂ: Cheile OpenPGP pentru această verificare sunt stocate separat de cheile OpenPGP utilizate în verificarea semnăturii pachetelor. În plus, acestea sunt, de asemenea, stocate separat pentru fiecare depozit.

    Aceasta înseamnă că DNF5 poate solicita să importe aceeași cheie de mai multe ori. De exemplu, atunci când o cheie a fost deja importată pentru verificarea semnăturii pachetului și această opțiune este activată, poate fi necesar să o importați din nou pentru depozit.

    Implicit: False.

skip_if_unavailable
    boolean

    Dacă este activată, DNF5 va continua să ruleze și va dezactiva depozitul care nu a putut fi sincronizat din orice motiv. Această opțiune nu afectează omiterea pachetelor indisponibile după rezolvarea dependențelor. Pentru a verifica inaccesibilitatea depozitului, utilizați-o în combinație cu opțiunea de linie de comandă refresh.

    Implicit: False.

    NOTĂ: Această opțiune, în special, poate fi definită în fișierul de configurare de către distribuția dumneavoastră.

sslcacert
    șir

    Ruta către fișierul care conține autoritățile de certificare pentru verificarea certificatelor SSL.

    Gol în mod implicit - utilizează valoarea implicită a sistemului.

sslclientcert
    șir

    Ruta către certificatul client SSL utilizat pentru conectarea la situri la distanță.

    Implicit: gol.

sslclientkey
    șir

    Ruta către cheia clientului SSL utilizată pentru conectarea la situri la distanță.

    Implicit: gol.

sslverify
    boolean

    Dacă este activată, certificatele SSL de la distanță sunt verificate. Dacă clientul nu poate fi autentificat, conexiunea eșuează și depozitul nu mai este utilizat. Dacă este dezactivată, conexiunile SSL pot fi utilizate, dar certificatele nu sunt verificate.

    Implicit: True.

throttle
    dimensiune stocare

    Limitează viteza de descărcare. Poate fi o valoare absolută sau un procent, raportat la valoarea opțiunii bandwidth option. 0 înseamnă nicio restricționare .

    Implicit: 0.

timeout
    timp în secunde

    Numărul de secunde de așteptat pentru o conexiune înainte de expirarea timpului de așteptare. Utilizată în combinație cu opțiunea minrate option.

    Implicit: 30.

username
    șir

    Numele de utilizator utilizat pentru conectarea la depozit cu autentificare bazică HTTP.

    Implicit: gol.

user_agent
    șir

    Șirul User-Agent care urmează să fie inclus în solicitările HTTP trimise de DNF5.

    Implicit:

        libdnf (NUME ID_VERSIUNE; ID_VARIANTĂ; SO.ARHITECTURĂ_BAZĂ)

    NOTĂ: NUME, ID_VERSIUE și ID_VARIANTĂ sunt identificatorii sistemului de operare citiți din fișierul os-release(5), iar SO și ARHITECTURĂ_BAZĂ sunt numele canonic al sistemului de operare și, respectiv, arhitectura de bază. Exemplu:

        libdnf (Fedora 39; server; Linux.x86_64)

TIPURI DE OPȚIUNI

boolean
    Acesta este un tip de date cu doar două valori posibile.

    Poate fi utilizată una dintre următoarele opțiuni: 1, 0, True, False, yes, no.

color - culoare
    Șir care descrie culoarea și modificatorii separați cu virgulă, de exemplu roșu,bold.

•   Culori: black (negru), blue (albastru), cyan (cian), green (verde), magenta (roșu purpuriu), red (roșu), white (alb), yellow (galben).

•   Modificatori: aldin, clipire, atenuare, normal, inversare, subliniere.

integer - număr întreg
    Este un număr întreg care poate fi scris fără o componentă fracționară.

ip address type - tip adresă ip
    Șir care descrie tipurile de adrese IP.

    Poate fi utilizată una dintre următoarele opțiuni: 4, IPv4, 6, IPv6.

list - listă
    Șir de caractere reprezentând unul sau mai multe șiruri de caractere separate prin spațiu sau virgulă.

storage size - dimensiune stocare
    Șir de caractere reprezentând dimensiunile de stocare formate dintr-un număr întreg și o unitate.

    Unitățile valide sunt k, M, G.

string - șir
    Este o secvență de simboluri sau cifre fără niciun caracter de spațiu alb.

time in seconds - timp în secunde
    Șir de caractere care reprezintă unitățile de timp în secunde. Poate fi definit la -1 sau never (niciodată).

DIRECTOARELE DE CONFIGURARE „DROP-IN”

DNF5 încarcă opțiunile de configurare care sunt definite în fișierele de configurare fișierul de configurare principal, fișierele de configurare ale utilizatorului și fișierele de configurare ale distribuției.

Fișierele de configurare sunt procesate în această ordine:

1.  Fișierele de configurare sunt sortate alfabetic într-o listă de nume din directorul de configurare a distribuției. Dacă un fișier cu același nume este prezent în ambele directoare, numai fișierul din directorul de configurare al utilizatorului este adăugat la listă. Fișierul de distribuție este apoi mascat de fișierul utilizatorului.

2.  Opțiunile sunt preluate în ordine din listă. Configurația din fișierul următor prevalează asupra celei anterioare. Ultima opțiune câștigă.

  Exemple de fișiere de configurare

Fișiere de configurare ale utilizatorului:

•   /etc/dnf/dnf.conf

•   /etc/dnf/libdnf5.conf.d/20-configurări-utilizator.conf

•   /etc/dnf/libdnf5.conf.d/60-ceva.conf

•   /etc/dnf/libdnf5.conf.d/80-configurări-utilizator.conf

    Fișiere de configurare ale distribuției:

•   /usr/share/dnf5/libdnf.conf.d/50-ceva.conf

•   /usr/share/dnf5/libdnf.conf.d/60-ceva.conf

•   /usr/share/dnf5/libdnf.conf.d/90-ceva.conf

    Ordinea implicită de încărcare a fișierelor rezultate (/usr/share/dnf5/libdnf.conf.d/60-ceva.conf este ignorat, mascat de fișierul utilizator /etc/dnf/libdnf5.conf.d/60-ceva.conf):

1.  /etc/dnf/libdnf5.conf.d/20-configurări-utilizator.conf

2.  /usr/share/dnf5/libdnf.conf.d/50-ceva.conf

3.  /etc/dnf/libdnf5.conf.d/60-ceva.conf

4.  /etc/dnf/libdnf5.conf.d/80-configurări-utilizator.conf

5.  /usr/share/dnf5/libdnf.conf.d/90-ceva.conf

6.  /etc/dnf/dnf.conf

  Fișiere și directoare

Directorul de configurare al utilizatorului
    /etc/dnf/libdnf5.conf.d/

Fișiere de configurare ale utilizatorului
    /etc/dnf/libdnf5.conf.d/20-configurări-utilizator.conf

Directorul de configurare al distribuției
    /usr/share/dnf5/libdnf.conf.d/

Fișiere de configurare ale distribuției
    /usr/share/dnf5/libdnf.conf.d/50-ceva.conf

DIRECTOARE DE DEPOZITE DROP-IN

După încărcarea configurațiilor de depozit, alte configurații de depozit pot fi supraîncărcate din directoarele director de suprascriere a depozitelor al utilizatorului și director de suprascriere a depozitelor al distribuției.

Formatul fișierelor din interiorul directoarelor este același cu formatul fișierelor de configurare a depozitelor. Opțiunile din fișierele de suprascriere pot modifica depozitele existente, dar nu pot crea depozite noi.

Fișierele de suprascriere acceptă modele globale în ID-ul depozitului pentru a permite modificarea în bloc a parametrilor depozitului.

Suprascrierile depozitului sunt procesate în această ordine:

1.  Fișierele din /usr/share/dnf5/repos.override.d/ și /etc/dnf5/repos.override.d/ sunt încărcate într-o listă ordonată alfabetic. În cazul în care fișierele au același nume, este utilizat fișierul din /etc/dnf5/repos.override.d/. Acest lucru implică faptul că lista are numai nume de fișiere unice. Aceasta implică, de asemenea, că fișierele de configurare a depozitului pot fi pur și simplu mascate prin crearea unui fișier cu același nume în directorul de suprascriere „override” /etc.

2.  Opțiunile din fișiere sunt aplicate în ordinea în care sunt încărcate. Ultima opțiune primează.

    NOTĂ: Consultați, de asemenea, documentația pentru Comanda «config-manager» pentru a vedea unde sunt utilizate suprascrierile.

  Exemplu de configurare

    # Activează „skip_if_unavailable” pentru toate depozitele
    [*]
    skip_if_unavailable = true
    # Și apoi dezactivează „skip_if_unavailable” pentru depozitele cu prefixul de id „fedora”
    [fedora*]
    skip_if_unavailable = false

  Exemple de fișiere de configurare

Acest exemplu arată ordinea în care sunt procesate fișierele de suprascriere.

Fișiere cu suprascrieri ale depozitelor, ale utilizatorului:

•   /etc/dnf/repos.overide.d/20-suprascrieri-utilizator.repo

•   /etc/dnf/repos.overide.d/60-sceva2.repo

•   /etc/dnf/repos.overide.d/80-suprascrieri-utilizator.repo

•   /etc/dnf/repos.overide.d/99-config-manager.repo

    Fișiere cu suprascrieri ale depozitelor, ale distriubuției:

•   /usr/share/dnf5/repos.overide.d/50-ceva2.repo

•   /usr/share/dnf5/repos.overide.d/60-ceva2.repo

•   /usr/share/dnf5/repos.overide.d/90-ceva2.repo

    Ordinea de procesare a fișierelor rezultate:

1.  /etc/dnf/repos.overide.d/20-suprascrieri-utilizator.repo

2.  /usr/share/dnf5/repos.overide.d/50-ceva2.repo

3.  /etc/dnf/repos.overide.d/60-sceva2.repo

4.  /etc/dnf/repos.overide.d/80-suprascrieri-utilizator.repo

5.  /usr/share/dnf5/repos.overide.d/90-ceva2.repo

6.  /etc/dnf/repos.overide.d/99-config-manager.repo

  Fișiere și directoare

Directorul de suprascrieri de depozite al utilizatorului
    /etc/dnf/repos.override.d/

Fișiere cu suprascrieri de depozite ale utilizatorului
    /etc/dnf/repos.override.d/20-suprascrieri-utilizator.repo

Directorul de suprascrieri de depozite al distribuției
    /usr/share/dnf5/repos.override.d/

Fișiere cu suprascrieri de depozite ale distribuției
    /usr/share/dnf5/repos.override.d/50-ceva2.repo

FIȘIERE

Fișierul de configurare principal [MAIN]
    /etc/dnf/dnf.conf

Fișiere cache
    /var/cache/libdnf5

Fișiere de depozit
    /etc/yum.repos.d/

Variabile
    Orice proprietate numită fișier în /etc/dnf/vars este transformată într-o variabilă numită după numele fișierului (sau înlocuiește oricare dintre variabilele de mai sus, cu excepția celor definite în linia de comandă). Numele fișierelor pot conține numai caractere alfanumerice și liniuțe de subliniere și trebuie să fie în minuscule. Variabilele sunt citite și din /etc/yum/vars din motive de compatibilitate cu YUM.

DIRECTOARE

  Directoare de depozite

Directoarele sunt listate în ordinea în care sunt procesate.

NOTĂ: Spre deosebire de suprascrierile care modifică o configurație de depozit existentă, configurația din aceste directoare definește depozite noi. Nu este posibil să se definească depozite cu același ID. Dacă sunt definite mai multe depozite cu același ID, va fi încărcată numai prima configurație. Încărcarea următoarei va înregistra o eroare.

Directorul de depozite YUM
    /etc/yum.repos.d/

Directorul de depozite al distribuției în /etc
    /etc/distro.repos.d/

Directorul de depozite al distribuției în /usr
    /usr/share/dnf5/repos.d/

  Directoarele de variabile

Directorul de variabile
    /etc/dnf/vars/

Directorul de variabile al distribuției
    /usr/share/dnf5/vars.d/

CONSULTAȚI ȘI

•   dnf5(8), Referința comenzii DNF5

•   dnf5.conf-todo(5), Opțiuni care sunt documentate/implementate în DNF, dar nu în DNF5

•   dnf5.conf-deprecated(5), Opțiuni de configurare care sunt depreciate în DNF5

AUTOR
A se vedea AUTHORS.md în distribuția sursei dnf5.

DREPTURI DE AUTOR
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.