getpwent(3)

NUME
getpwent, setpwent, endpwent - obține intrarea din fișierul de parole

BIBLIOTECA
Biblioteca C standard (libc, -lc)

SINOPSIS
#include <sys/types.h>
#include <pwd.h>

struct passwd *getpwent(void);
void setpwent(void);
void endpwent(void);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

getpwent(), setpwent(), endpwent():
    _XOPEN_SOURCE >= 500
        || /* glibc >= 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

DESCRIERE
Funcția getpwent() returnează un indicator către o structură care conține câmpurile defalcate ale unei înregistrări din baza de date de parole (de exemplu, fișierul local de parole /etc/passwd, NIS și LDAP). Prima dată când este apelată getpwent(), aceasta returnează prima intrare; ulterior, returnează intrări succesive.

Funcția setpwent() revine la începutul bazei de date cu parole.

Funcția endpwent() este utilizată pentru a închide baza de date cu parole după ce a fost efectuată întreaga procesare.

Structura passwd este definită în <pwd.h> după cum urmează:

    struct passwd {
        char   *pw_name;       /* numele utilizatorului */
        char   *pw_passwd;     /* parola utilizatorului */
        uid_t   pw_uid;        /* identificatorul utilizatorului */
        gid_t   pw_gid;        /* identificatorul grupului */
        char   *pw_gecos;      /* informații despre utilizator */
        char   *pw_dir;        /* directorul personal „acasă” */
        char   *pw_shell;      /* programul shell */
    };

Pentru mai multe informații despre câmpurile acestei structuri, consultați passwd(5).

VALOAREA RETURNATĂ
Funcția getpwent() returnează un indicator către o structură passwd sau NULL dacă nu mai există intrări sau dacă s-a produs o eroare. În cazul în care apare o eroare, errno este configurată pentru a indica eroarea. Dacă se dorește verificarea lui errno după apel, aceasta trebuie să fie stabilită la zero înainte de apel.

Valoarea de returnare poate indica o zonă statică și poate fi suprascrisă de apelurile ulterioare la getpwent(), getpwnam(3) sau getpwuid(3); (nu pasați indicatorul returnat la free(3)).

ERORI-IEȘIRE

EINTR
    A fost captat un semnal; a se vedea signal(7).

EIO Eroare de In/Ieș.

EMFILE
    Limita per proces a numărului de descriptori de fișiere deschise a fost atinsă.

ENFILE
    Limita la nivel de sistem a numărului total de fișiere deschise a fost atinsă.

ENOMEM
    Memorie insuficientă pentru alocarea structurii passwd.

ERANGE
    Spațiul de memorie tampon furnizat este insuficient.

FIȘIERE

/etc/passwd
    fișierul local al bazei de date de parole

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
getpwent() | Siguranța firelor | MT-Unsafe race:pwent race:pwentbuf locale
setpwent(), endpwent() | Siguranța firelor | MT-Unsafe race:pwent locale

În tabelul de mai sus, pwent din race:pwent semnifică faptul că, dacă oricare dintre funcțiile setpwent(), getpwent() sau endpwent() sunt utilizate în paralel în diferite fire de execuție ale unui program, pot apărea situații de competiție de date.

VERSIUNI
Câmpul pw_gecos nu este specificat în POSIX, dar este prezent în majoritatea implementărilor.

STANDARDE
POSIX.1-2008.

ISTORIC
POSIX.1-2001, SVr4, 4.3BSD.

CONSULTAȚI ȘI
fgetpwent(3), getpw(3), getpwent_r(3), getpwnam(3), getpwuid(3), putpwent(3), passwd(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.