PKGCTL-ISSUE-CREATE(1)

NUME
pkgctl-issue-create - creează o problemă nouă

SINOPSIS

pkgctl issue create [OPȚIUNI]

DESCRIERE

Comanda „create” este utilizată pentru a crea o nouă problemă pentru un pachet Arch Linux. Această comandă este potrivită pentru raportarea erorilor, regresiilor, cererilor de caracteristici sau oricăror alte probleme legate de un pachet. Aceasta oferă o modalitate flexibilă de documentare și urmărire a problemelor noi în cadrul sistemului de urmărire a problemelor al proiectului.

În mod implicit, comanda operează în directorul curent, dar utilizatorii pot specifica o bază de pachete diferită, dacă este necesar.

Utilizatorii pot furniza un titlu pentru problemă direct prin intermediul liniei de comandă. Descrierea problemei poate fi furnizată dintr-un fișier sau editată utilizând un editor de text. Alternativ, utilizatorii pot opta să continue procesul de creare a problemei utilizând interfața web pentru o experiență mai interactivă.

Comanda permite definirea diferitelor etichete și atribute pentru problemă, cum ar fi confidențialitatea, prioritatea, domeniul de aplicare, gravitatea și starea. Aceste opțiuni ajută la categorizarea și prioritizarea corespunzătoare a problemei în cadrul sistemului de urmărire.

În cazul unei execuții eșuate, comanda poate fi recuperată automat pentru a se asigura că procesul de creare a problemei este finalizat fără a pierde date.

Această comandă este esențială pentru întreținători/responsabili, colaboratori și utilizatori care trebuie să raporteze noi probleme legate de pachetele Arch Linux.

OPȚIUNI

-p, --package BAZĂ_PACHET
    Interacționează cu BAZĂ_PACHET în loc de directorul curent

-t, --title TITLU
    Utilizează titlul furnizat pentru problemă

-F, --file FIȘIER
    Preia descrierea problemei din <fișier>

-e, --edit
    Editați descrierea problemei utilizând un editor

-w, --web
    Continuați crearea problemei cu ajutorul interfeței web

--recover
    Recuperare automată după o execuție eșuată

--confidentiality TIP
    Stabilește confidențialitatea problemei

--priority PRIORITATEA
    Stabilește eticheta de prioritate

scope VALOARE_SCOP
    Stabilește eticheta domeniului de aplicare

--severity SEVERITATEA
    Stabilește eticheta de severitate

--status STAREA
    Stabilește eticheta de stare

-h, --help
    Afișează mesajul de ajutor

PAGINA WEB PRINCIPALĂ

Vă rugăm să raportați erorile și solicitările de caracteristici în sistemul de urmărire a problemelor. Vă rugăm să faceți tot posibilul pentru a furniza un caz de testare reproductibil pentru erori.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.