SSL_SET_SHUTDOWN(3ssl)

NUME
SSL_set_shutdown, SSL_get_shutdown - manipulează starea de închidere a unei conexiuni SSL

SINOPSIS
 #include <openssl/ssl.h>

 void SSL_set_shutdown(SSL *ssl, int mode);

 int SSL_get_shutdown(const SSL *ssl);

DESCRIERE
SSL_set_shutdown() stabilește starea de închidere a ssl la mode.

SSL_get_shutdown() returnează modul de închidere al ssl.

NOTE
Starea de închidere a unei conexiuni SSL este o mască de biți de:

0   Nu există încă nicio configurare pentru deconectare.

SSL_SENT_SHUTDOWN
    O alertă de deconectare close_notify a fost trimisă către partener, conexiunea este considerată închisă, iar sesiunea este închisă și corectă.

SSL_RECEIVED_SHUTDOWN
    A fost primită o alertă de oprire de la omolog(peer), fie o notificare normală de închidere, fie o eroare fatală.

SSL_SENT_SHUTDOWN și SSL_RECEIVED_SHUTDOWN pot fi definite simultan.

Starea de închidere a conexiunii este utilizată pentru a determina starea sesiunii SSL. Dacă sesiunea este încă deschisă, atunci când se apelează SSL_clear(3) sau SSL_free(3), aceasta este considerată defectuoasă și eliminată în conformitate cu RFC2246. Condiția reală pentru o sesiune închisă corect este SSL_SENT_SHUTDOWN (conform TLS RFC, este acceptabil să se trimită doar alerta close_notify, fără a se aștepta răspunsul partenerului(peer), atunci când conexiunea de bază este închisă). SSL_set_shutdown() poate fi utilizată pentru a defini această stare fără a trimite o alertă de închidere către partener (consultați SSL_shutdown(3)).

Dacă s-a primit o notificare close_notify, se va activa SSL_RECEIVED_SHUTDOWN, însă pentru activarea SSL_SENT_SHUTDOWN aplicația trebuie să apeleze în continuare SSL_shutdown(3) sau SSL_set_shutdown().

Funcția SSL_set_shutdown() nu este acceptată pentru obiectele SSL QUIC.

VALORI RETURNATE
SSL_set_shutdown() nu returnează informații de diagnosticare.

SSL_get_shutdown() returnează starea curentă de închidere, așa cum a fost stabilită sau pe baza stării reale a conexiunii.

SSL_get_shutdown() returnează 0 dacă este apelată pe un obiect SSL de flux QUIC. Dacă este apelată pe un obiect SSL de conexiune QUIC, returnează o valoare cu SSL_SENT_SHUTDOWN stabilită dacă CONNECTION_CLOSE a fost trimisă către omolog(peer) și returnează o valoare cu SSL_RECEIVED_SHUTDOWN stabilită dacă CONNECTION_CLOSE a fost primită de la omolog sau conexiunea QUIC este complet întreruptă din alte motive.

CONSULTAȚI ȘI
ssl(7), SSL_shutdown(3), SSL_CTX_set_quiet_shutdown(3), SSL_clear(3), SSL_free(3)

DREPTURI DE AUTOR
Drepturi de autor 2001-2023 The OpenSSL Project Authors. Toate drepturile rezervate.

Licențiat sub Licența Apache 2.0 („License”). Nu aveți voie să utilizați acest fișier decât în conformitate cu licența. Puteți obține o copie din fișierul LICENSE din distribuția sursei sau de la <https://www.openssl.org/source/license.html>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.