proc_tid_children(5)

NUME
/proc/tid/children - sarcini-copil

DESCRIERE

/proc/tid/children (începând cu Linux 3.5)
    O listă, separată prin spații, a sarcinilor-copil ale acestei sarcini. Fiecare sarcină-copil este reprezentată de TID-ul său.

    Această opțiune este destinată utilizării de către sistemul checkpoint-restore (CRIU) și furnizează în mod fiabil o listă de copii numai dacă toate procesele-copil sunt oprite sau înghețate. Aceasta nu funcționează corect dacă copiii sarcinii țintă ies în timp ce fișierul este citit! Copiii care ies pot face ca copiii care nu ies să fie omiși din listă. Acest lucru face ca această interfață să fie și mai nesigură decât abordările clasice bazate pe PID în cazul în care sarcina inspectată și copiii săi nu sunt înghețați, iar majoritatea codului nu ar trebui probabil să utilizeze această interfață.

    Până la Linux 4.2, prezența acestui fișier era reglementată de opțiunea de configurare a nucleului CONFIG_CHECKPOINT_RESTORE. Începând cu Linux 4.2, aceasta este reglementată de opțiunea CONFIG_PROC_CHILDREN.

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.