PKGCTL-ISSUE-VIEW(1)

NUME
pkgctl-issue-view - afișează informații despre o problemă

SINOPSIS

pkgctl issue view [OPȚIUNI]

DESCRIERE

Această comandă este concepută pentru a afișa informații detaliate despre o problemă specifică în proiectele de împachetare Arch Linux. Adună și afișează în detaliu toate datele relevante despre problemă, oferind o vizualizare cuprinzătoare care include descrierea problemei, starea, precum și etichetele și data creării.

În mod implicit, comanda operează în directorul curent, dar utilizatorii au opțiunea de a specifica o bază de pachete diferită. În plus, utilizatorii pot alege să vizualizeze problema într-un navigator web pentru o experiență mai interactivă.

Pentru cei care au nevoie de informații mai detaliate, comanda poate afișa, de asemenea, toate comentariile și activitățile legate de problemă, oferind un context istoric complet și discuțiile în curs.

OPȚIUNI

-p, --package BAZĂ_PACHET
    Interacționează cu BAZĂ_PACHET în loc de directorul curent

-c, --comments
    Afișează comentariile și activitățile legate de problemă

-w, --web
    Deschide problema într-un navigator web

-h, --help
    Afișează mesajul de ajutor

PAGINA WEB PRINCIPALĂ

Vă rugăm să raportați erorile și solicitările de caracteristici în sistemul de urmărire a problemelor. Vă rugăm să faceți tot posibilul pentru a furniza un caz de testare reproductibil pentru erori.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.