statfs(2)

NUME
statfs, fstatfs - obține statistici ale sistemului de fișiere

BIBLIOTECA
Biblioteca C standard (libc, -lc)

SINOPSIS
#include <sys/vfs.h>    /* sau <sys/statfs.h> */

int statfs(const char *path, struct statfs *buf);
int fstatfs(int fd, struct statfs *buf);

Dacă nu aveți nevoie de câmpul f_type, ar trebui să utilizați în schimb interfața standard statvfs(3).

DESCRIERE
Apelul de sistem statfs() returnează informații despre un sistem de fișiere montat. path este numele de rută al oricărui fișier din cadrul sistemului de fișiere montat. buf este un indicator către o structură statfs definită aproximativ după cum urmează:

    struct statfs {
        __fsword_t f_type;    /* Tipul de sistem de fișiere (a se vedea mai jos) */
        __fsword_t f_bsize;   /* Dimensiunea optimă a blocului de transfer */
        fsblkcnt_t f_blocks;  /* Numărul total de blocuri de date din
                                 sistemul de fișiere */
        fsblkcnt_t f_bfree;   /* Blocuri libere în sistemul de fișiere */
        fsblkcnt_t f_bavail;  /* Blocuri libere disponibile pentru
                                 utilizatorii neprivilegiați */
        fsfilcnt_t f_files;   /* Numărul total de noduri-i în sistemul de fișiere */
        fsfilcnt_t f_ffree;   /* Noduri-i libere în sistemul de fișiere */
        fsid_t     f_fsid;    /* ID-ul sistemului de fișiere */
        __fsword_t f_namelen; /* Lungimea maximă a numelor de fișiere */
        __fsword_t f_frsize;  /* Dimensiunea fragmentelor (începând cu Linux 2.6) */
        __fsword_t f_flags;   /* Fanioanele de montare ale sistemului de fișiere
                                 (începând cu Linux 2.6.36) */
        __fsword_t f_spare[xxx];
                     /* Octeți de umplutură rezervați pentru utilizare ulterioară */
    };

Următoarele tipuri de sisteme de fișiere pot apărea în f_type:

    ADFS_SUPER_MAGIC      0xadf5
    AFFS_SUPER_MAGIC      0xadff
    AFS_SUPER_MAGIC       0x5346414f
    ANON_INODE_FS_MAGIC   0x09041934 /* Nod-i anonim FS (pentru
                                        pseudofișiere care nu au nume;
                                        de exemplu, epoll, signalfd, bpf) */
    AUTOFS_SUPER_MAGIC    0x0187
    BDEVFS_MAGIC          0x62646576
    BEFS_SUPER_MAGIC      0x42465331
    BFS_MAGIC             0x1badface
    BINFMTFS_MAGIC        0x42494e4d
    BPF_FS_MAGIC          0xcafe4a11
    BTRFS_SUPER_MAGIC     0x9123683e
    BTRFS_TEST_MAGIC      0x73727279
    CGROUP_SUPER_MAGIC    0x27e0eb   /* Pseudo sistem de fișiere Cgroup */
    CGROUP2_SUPER_MAGIC   0x63677270 /* Pseudo sistem de fișiere Cgroup v2 */
    CIFS_MAGIC_NUMBER     0xff534d42
    CODA_SUPER_MAGIC      0x73757245
    COH_SUPER_MAGIC       0x012ff7b7
    CRAMFS_MAGIC          0x28cd3d45
    DEBUGFS_MAGIC         0x64626720
    DEVFS_SUPER_MAGIC     0x1373     /* Linux 2.6.17 și versiunile anterioare */
    DEVPTS_SUPER_MAGIC    0x1cd1
    ECRYPTFS_SUPER_MAGIC  0xf15f
    EFIVARFS_MAGIC        0xde5e81e4
    EFS_SUPER_MAGIC       0x00414a53
    EXT_SUPER_MAGIC       0x137d     /* Linux 2.0 și versiunile anterioare */
    EXT2_OLD_SUPER_MAGIC  0xef51
    EXT2_SUPER_MAGIC      0xef53
    EXT3_SUPER_MAGIC      0xef53
    EXT4_SUPER_MAGIC      0xef53
    F2FS_SUPER_MAGIC      0xf2f52010
    FUSE_SUPER_MAGIC      0x65735546
    FUTEXFS_SUPER_MAGIC   0xbad1dea  /* Neutilizat */
    HFS_SUPER_MAGIC       0x4244
    HOSTFS_SUPER_MAGIC    0x00c0ffee
    HPFS_SUPER_MAGIC      0xf995e849
    HUGETLBFS_MAGIC       0x958458f6
    ISOFS_SUPER_MAGIC     0x9660
    JFFS2_SUPER_MAGIC     0x72b6
    JFS_SUPER_MAGIC       0x3153464a
    MINIX_SUPER_MAGIC     0x137f     /* sistemul de fișiere minix original */
    MINIX_SUPER_MAGIC2    0x138f     /* sistemul de fișiere minix,
                                        nume de 30 de caractere */
    MINIX2_SUPER_MAGIC    0x2468     /* sistemul de fișiere minix V2 */
    MINIX2_SUPER_MAGIC2   0x2478     /* sistemul de fișiere minix V2,
                                        nume de 30 de caractere */
    MINIX3_SUPER_MAGIC    0x4d5a     /* sistemul de fișiere minix V3,
                                        nume de 60 de caractere */
    MQUEUE_MAGIC          0x19800202 /* sistemul de fișiere pentru
                                        coada de mesaje POSIX */
    MSDOS_SUPER_MAGIC     0x4d44
    MTD_INODE_FS_MAGIC    0x11307854
    NCP_SUPER_MAGIC       0x564c
    NFS_SUPER_MAGIC       0x6969
    NILFS_SUPER_MAGIC     0x3434
    NSFS_MAGIC            0x6e736673
    NTFS_SB_MAGIC         0x5346544e
    OCFS2_SUPER_MAGIC     0x7461636f
    OPENPROM_SUPER_MAGIC  0x9fa1
    OVERLAYFS_SUPER_MAGIC 0x794c7630
    PIPEFS_MAGIC          0x50495045
    PROC_SUPER_MAGIC      0x9fa0     /* sistemul de fișiere /proc */
    PSTOREFS_MAGIC        0x6165676c
    QNX4_SUPER_MAGIC      0x002f
    QNX6_SUPER_MAGIC      0x68191122
    RAMFS_MAGIC           0x858458f6
    REISERFS_SUPER_MAGIC  0x52654973
    ROMFS_MAGIC           0x7275
    SECURITYFS_MAGIC      0x73636673
    SELINUX_MAGIC         0xf97cff8c
    SMACK_MAGIC           0x43415d53
    SMB_SUPER_MAGIC       0x517b
    SMB2_MAGIC_NUMBER     0xfe534d42
    SOCKFS_MAGIC          0x534f434b
    SQUASHFS_MAGIC        0x73717368
    SYSFS_MAGIC           0x62656572
    SYSV2_SUPER_MAGIC     0x012ff7b6
    SYSV4_SUPER_MAGIC     0x012ff7b5
    TMPFS_MAGIC           0x01021994
    TRACEFS_MAGIC         0x74726163
    UDF_SUPER_MAGIC       0x15013346
    UFS_MAGIC             0x00011954
    USBDEVICE_SUPER_MAGIC 0x9fa2
    V9FS_MAGIC            0x01021997
    VXFS_SUPER_MAGIC      0xa501fcf5
    XENFS_SUPER_MAGIC     0xabba1974
    XENIX_SUPER_MAGIC     0x012ff7b4
    XFS_SUPER_MAGIC       0x58465342
    _XIAFS_SUPER_MAGIC    0x012fd16d /* Linux 2.0 și versiunile anterioare */

Majoritatea acestor constante MAGIC sunt definite în /usr/include/linux/magic.h, iar unele sunt codificate în sursele nucleului.

Câmpul f_flags este o mască de biți care indică opțiunile de montare pentru sistemul de fișiere. Acesta conține zero sau mai mulți din următorii biți:

ST_MANDLOCK
    Blocarea obligatorie este permisă pe sistemul de fișiere (a se vedea fcntl(2)).

ST_NOATIME
    Nu se actualizează timpii de acces; a se vedea mount(2).

ST_NODEV
    Interzice accesul la fișierele speciale ale dispozitivului pe acest sistem de fișiere.

ST_NODIRATIME
    Nu actualizează timpii de acces la directoare; a se vedea mount(2).

ST_NOEXEC
    Execuția de programe nu este permisă pe acest sistem de fișiere.

ST_NOSUID
    Biții set-user-ID și set-group-ID sunt ignorați de exec(3) pentru fișierele executabile de pe acest sistem de fișiere

ST_RDONLY
    Acest sistem de fișiere este montat numai-pentru-citire.

ST_RELATIME
    Actualizează atime în raport cu mtime/ctime; a se vedea mount(2).

ST_SYNCHRONOUS
    Scrierile sunt sincronizate cu sistemul de fișiere imediat (a se vedea descrierea lui O_SYNC în open(2)).

ST_NOSYMFOLLOW (începând cu Linux 5.10)
    Legăturile simbolice nu sunt urmate la rezolvarea rutelor; a se vedea mount(2).

Nimeni nu știe ce ar trebui să conțină f_fsid (dar vezi mai jos).

Câmpurile care nu sunt definite pentru un anumit sistem de fișiere sunt stabilite la 0.

fstatfs() returnează aceleași informații despre un fișier deschis la care se face referire prin descriptorul fd.

VALOAREA RETURNATĂ
În caz de succes, se returnează zero. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EACCES
    (statfs()) Permisiunea de căutare este refuzată pentru o componentă a prefixului rutei path; (a se vedea și path_resolution(7).)

EBADF
    (fstatfs()) fd nu este un descriptor de fișier deschis valid.

EFAULT
    buf sau path indică o adresă nevalidă.

EINTR
    Apelul a fost întrerupt de un semnal; a se vedea signal(7).

EIO A apărut o eroare de In/Ieș în timpul citirii din sistemul de fișiere.

ELOOP
    (statfs()) Prea multe legături simbolice au fost întâlnite în traducerea path.

ENAMETOOLONG
    (statfs()) path este prea lungă.

ENOENT
    (statfs()) Fișierul menționat de path nu există.

ENOMEM
    Nu a fost disponibilă suficientă memorie pentru nucleu.

ENOSYS
    Sistemul de fișiere nu acceptă acest apel.

ENOTDIR
    (statfs()) O componentă a prefixului rutei path nu este un director.

EOVERFLOW
    Unele valori erau prea mari pentru a fi reprezentate în structura returnată.

VERSIUNI

  Câmpul f_fsid
Solaris, Irix și POSIX au un apel de sistem statvfs(2) care returnează o struct statvfs (definită în <sys/statvfs.h>) conținând un unsigned long f_fsid. Linux, SunOS, HP-UX, 4.4BSD au un apel de sistem statfs() care returnează o struct statfs (definită în <sys/vfs.h>) conținând o fsid_t f_fsid, unde fsid_t este definit ca o structură struct { int val[2]; }. Același lucru este valabil și pentru FreeBSD, cu excepția faptului că acesta utilizează fișierul de includere <sys/mount.h>.

Ideea generală este că f_fsid conține unele elemente aleatorii astfel încât perechea (f_fsid,ino) determină în mod unic un fișier. Unele sisteme de operare utilizează (o variație) numărul dispozitivului sau numărul dispozitivului combinat cu tipul sistemului de fișiere. Mai multe sisteme de operare restricționează divulgarea câmpului f_fsid numai superutilizatorului (și o reduc la zero pentru utilizatorii neprivilegiați), deoarece acest câmp este utilizat în gestionarul de fișier al sistemului de fișiere atunci când este exportat NFS, iar divulgarea sa reprezintă o problemă de securitate.

În unele sisteme de operare, fsid poate fi utilizat ca al doilea argument al apelului de sistem sysfs(2).

STANDARDE
Linux.

ISTORIC
Linux statfs() a fost inspirat de cel din 4.4BSD (dar nu utilizează aceeași structură).

Apelurile de sistem originale Linux statfs() și fstatfs() nu au fost concepute ținând cont de dimensiunile extrem de mari ale fișierelor. Ulterior, Linux 2.6 a adăugat noile apeluri de sistem statfs64() și fstatfs64() care utilizează o nouă structură, statfs64. Noua structură conține aceleași câmpuri ca structura originală statfs, dar dimensiunile diferitelor câmpuri sunt mărite, pentru a permite fișiere de dimensiuni mari. Funcțiile de învăluire glibc statfs() și fstatfs() tratează în mod transparent diferențele din nucleu.

LSB a depreciat apelurile de bibliotecă statfs() și fstatfs() și ne spune să folosim în schimb statvfs(3) și fstatvfs(3).

NOTE
Tipul __fsword_t utilizat pentru diverse câmpuri în definiția structurii statfs este un tip intern glibc, care nu este destinat utilizării publice. Acest lucru lasă programatorul într-o mică enigmă atunci când încearcă să copieze sau să compare aceste câmpuri la variabile locale într-un program. Utilizarea unsigned int pentru astfel de variabile este suficientă pe majoritatea sistemelor.

Unele sisteme au doar <sys/vfs.h>, alte sisteme au, de asemenea, <sys/statfs.h>, unde primul îl include pe cel de-al doilea. Deci, se pare că includerea primului este cea mai bună alegere.

ERORI
De la Linux 2.6.38 până la și inclusiv Linux 3.1, fstatfs() a eșuat cu eroarea ENOSYS pentru descriptorii de fișier creați de pipe(2).

CONSULTAȚI ȘI
stat(2), statvfs(3), path_resolution(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.