MKPASSWD(1)

NUME
mkpasswd - generează o nouă parolă, opțional o aplică unui utilizator

SINOPSIS
mkpasswd [ argumente ] [ utilizator ]

INTRODUCERE
mkpasswd generează parole și le poate aplica automat utilizatorilor. mkpasswd se bazează pe codul din capitolul 23 al cărții O'Reilly „Exploring Expect”.

UTILIZARE
Fără argumente, mkpasswd returnează o nouă parolă.
  mkpasswd Cu un nume de utilizator, mkpasswd atribuie o nouă parolă utilizatorului.
  mkpasswd don Parolele sunt generate aleatoriu în conformitate cu opțiunile de mai jos.

OPȚIUNI
Opțiunea -l definește lungimea parolei. Valoarea implicită este 9. Următorul exemplu creează o parolă de 20 de caractere.
  mkpasswd -l 20 Opțiunea -d definește numărul minim de cifre care trebuie să figureze în parolă. Valoarea implicită este 2. Exemplul următor creează o parolă cu cel puțin 3 cifre.
  mkpasswd -d 3 Opțiunea -c definește numărul minim de caractere alfabetice în minusculă care trebuie să figureze în parolă. Valoarea implicită este 2. Opțiunea -c definește numărul minim de caractere alfabetice în majusculă care trebuie să figureze în parolă. Valoarea implicită este 2. Opțiunea -s definește numărul minim de caractere speciale care trebuie să se regăsească în parolă. Valoarea implicită este 1. Opțiunea -p numește un program care să stabilească parola. În mod implicit, se utilizează „/etc/yppasswd” dacă este prezent, altfel se utilizează „/bin/passwd”. Opțiunea -2 face astfel încât caracterele să fie alese astfel încât să alterneze între mâna dreaptă și mâna stângă (în stil qwerty), ceea ce îngreunează munca celor care urmăresc introducerea parolelor. Acest lucru poate facilita, de asemenea, munca unui program de ghicire a parolelor. Opțiunea -v face ca interacțiunea de stabilire a parolei să fie vizibilă. În mod implicit, aceasta este suprimată.

EXEMPLU
Următorul exemplu creează o parolă de 15 caractere care conține cel puțin 3 cifre și 5 caractere majuscule.
  mkpasswd -l 15 -d 3 -C 5

CONSULTAȚI ȘI
„Exploring Expect: A Tcl-Based Toolkit for Automating Interactive Programs” de Don Libes, O'Reilly and Associates, ianuarie 1995.

AUTOR
Don Libes, National Institute of Standards and Technology mkpasswd se află în domeniul public. NIST și eu însumi am aprecia recunoașterea meritului în cazul în care acest program sau părți din el sunt utilizate.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.